text:
Runhare
Runhare muchina unoshandiswa kuti vanhu vataure vose vari kure nekure; muchina uyu unofambisa mashoko semagetsi kubudikidza newaya. Runhare rwokutanga rwakagadzirwa nemurume ainzi Graham Bell kunyika yeUnited States of America mumakore emwaka wechikumi 1870.
Pari nhasi runhare rwava muchina wakakoshesa pakufambiswa kwemashoko pakati pedzimba, makambani, mabhizimisi naimo muhushangazhi. Kwave nemhando yerunhare isangashandisi waya asi inoshandisa masaisai inonzi chizinganhare kana kuti cell phone kuEnglish.
Makambani anoita zverunhare muZimbabwe anosanganisira: Africom, Telone, Econet, Telecel neNetone.*
Mamwe Mazwi[chinja | edit source]
Ko iro izwi rokuti runhare rakambovepi?


c: text/html

text:
CHIKAMU 8
Panoitika Dambudziko
“Muri kufara zvikuru muna izvozvi, kunyange kwenguva duku panguva ino, kana zvichifanira kudaro, mave muchishungurudzwa nemiedzo yakasiyana-siyana.”—1 Petro 1:6
Kunyange ukaedza zvose zvaunogona kuti uve newanano inofadza uye mhuri inofara, zvinhu zvisingatarisirwi zvinogona kuitika zvoita kuti zvikuomere kuramba uchifara. (Muparidzi 9:11) Mwari anotibatsira nerudo patinotarisana nematambudziko. Kana ukashandisa mazano anotevera ari muBhaibheri, iwe nemhuri yako muchakwanisa kutsungirira kunyange mumamiriro ezvinhu akaoma zvikuru.
1 VIMBA NAJEHOVHA
ZVINOTAURWA NEBHAIBHERI: ‘Kanda kuzvidya mwoyo kwako kwose paari, nokuti iye ane hanya newe.’ (1 Petro 5:7) Gara uchiyeuka kuti Mwari haasi iye anokonzera matambudziko ako. (Jakobho 1:13) Sezvaunoswedera pedyo naye, achakubatsira zvikuru. (Isaya 41:10) ‘Durura mwoyo wako pamberi pake.’—Pisarema 62:8.
Uchanyaradzwawo paunoverenga uye paunodzidza Bhaibheri rako zuva nezuva. Nemhaka yaizvozvo, uchaona kuti Jehovha “anotinyaradza [sei] pakutambudzika kwedu kwose.” (2 VaKorinde 1:3, 4; VaRoma 15:4) Anovimbisa kukupa “rugare rwaMwari runopfuura kufunga kwose.”—VaFiripi 4:6, 7, 13.
ZVAUNGAITA:
Nyengeterera kubatsirwa naJehovha kuti urambe wakadzikama uye kuti ufunge zvakanaka
Ongorora zvose zvaunogona kusarudza uye sarudza chakanyanya kukunakira chacho
2 ZVITARISIRE UYE TARISIRA MHURI YAKO
ZVINOTAURWA NEBHAIBHERI: “Mwoyo womunhu anonzwisisa unowana zivo, uye nzeve dzevakachenjera dzinotsvaka kuwana zivo.” (Zvirevo 18:15) Wana maidi ose. Ziva zvinodiwa nemunhu wose wemumhuri mako. Taura navo. Inzwa zvavanotaura.—Zvirevo 20:5.
Ko kana munhu waunoda akafa? Usatya kubudisa manzwiro ako. Yeuka kuti kunyange Jesu “akasvimha misodzi.” (Johani 11:35; Muparidzi 3:4) Kuwana nguva yakakwana yokuzorora neyokurara kunokoshawo. (Muparidzi 4:6) Izvi zvichaita kuti zvive nyore kutsungirira zvinhu zvinoshungurudza.
ZVAUNGAITA:
Matambudziko asati aitika, gara uchitaura nemhuri yako. Paanozoitika, inonzwa yakasununguka kutaura newe
Taura nevamwe vangave vakambosangana nezvakadaro
3 WANA RUBATSIRO RWAUNODA
ZVINOTAURWA NEBHAIBHERI: “Shamwari yechokwadi ine rudo nguva dzose, uye ihama inoberekerwa kubatsira pakunenge kuine kutambudzika.” (Zvirevo 17:17) Shamwari dzako dzinoda kukubatsira, asi dzingasaziva zvokuita. Usarega kudziudza zvaunonyatsoda. (Zvirevo 12:25) Uyewo, tsvaka kubatsirwa mune zvokunamata nevaya vanonzwisisa Bhaibheri. Mazano avangakupa anobva muBhaibheri achakubatsira.—Jakobho 5:14.
Uchawana rutsigiro rwaunoda paunogara uchiwadzana nevanhu vane kutenda kwechokwadi muna Mwari uye vanovimba nezvipikirwa zvake. Uchanyaradzwawo zvikuru paunobatsira vamwe vanoda kukurudzirwa. Vaudze nezvokutenda kwaunoita muna Jehovha uye nezvipikirwa zvake. Ramba wakabatikana nokubatsira vanhu vanoda kubatsirwa, uye usazviparadzanisa nevaya vanokuda uye vane hanya newe.—Zvirevo 18:1; 1 VaKorinde 15:58.
ZVAUNGAITA:
Taura neshamwari yepedyo uye rega ikubatsire
Nyatsotaura zvaunoda
Inzwa zvimwe
Nei Mwari Achibvumira Uipi Nokutambura?
Uipi hwakatanga sei, uye nei Mwari akahubvumira kuenderera mberi? Kutambura kuchazombopera here?
Ungaitei Kana Wafirwa?
Ronaldo akafirwa nehama dzake 5 mota yavo payakaita tsaona makore 16 akapfuura. Kunyange zvichiri kumurwadza, akawana chinhu chakamunyaradza.

robotstxt: allowed

filter: keep


text:
Maihwe Ndakabata Best Friend yangu ACHISVIRA Mukadzi WANGU. Pandakawana basa ku SA, ndakatora mukadziwangu ndokuenda naye, saka taigara hedu tiri two ini ndaishanda kuAirport.Ndaida kuseenza zvekuti ndisanyanya kugara ikoko, ndaida kuti ndikaita tumari then ndodzoka hangu kuzotsvaga ka business kekuita kuno kuzim as you know they say “north, east, south, WEST, Home is BEST!!!”
Munongoziyawo mukushanda mazimbo takawandaka kuSA, so kubasa ikokowo I met someone and became very close friends, he used to come kumba kwangu newife yake, ini ndichiendawo kwake kana tiri off ma same days.Dzimwe nguva aiita off ini ndirikubasa and vice versa.Aiti akaita problem whatsoever I could assist and he could do like wise
Time yakafamba kwazvo tichishanda tese kushanyirana, kana aakuenda kuZim ndaimutumira nezvinhu zvana mhomhs, dzimwe nguva taienda tese,anyway what I am trying to say is ndiye ainge atoo my very best friend
We could talk about anything with my friend even dzepabonde.I remember achitombonditi kana mukadzi wake akagadzirwa vhudzi musi iwowo anoramba kusvirwa, achiti ndozobvanyangurwa bvudzi rangu what what, infact taiudzana almost ma secrets ese emumba.Umwe musi ndaitoseka zvangu ndichimuudza kuti wangu mukadzi haatodi dog style, achiti anoona searikuchepeswa sterek plus anongotya achiti yakafita kumurwadza, so ever since takaroorana handisati ndambomusvira dog style.
Ini I am a very hard worker, zvekuti ndakazopromotwa ndokupiwa company car, shamwai yangu haana, saka kubva ipapo hu friendship hwedu hwakaita sekuti dzikirei, so ndakangogaya kuti pamwe I jealous munoziya zvinowanikwa zviya.Anyway nehu hard working hwangu ndakadaidzwa nemurungu zvikanzi this whole month unenge uchishanda night, I want you to monitor everyone we night I need a report kuti varikushanda sei, so go and call a meeting with everyone and tell them kuti you will be leading everyone anenge achishanda night.
So ndakaita saizvozvo.Dzimwe nguva ndaiti kana ndakubva kubasa ndotodarika zvangu nekumba kwefriend yangu, sometimes ndaiwana ariko dzimwenguva ndaiwana aenda kubasa ndongoona hangu wife yake zve two minutes ndoenda hangu kwangu kuden.
continue reading on next page….


text:
Pane vakawanda vakabvunza kuti zvinoita here kudanana nomusikana/mukomana ane zera kana kuti mudiki pamwana wako? Vamwe vanobvunza iri nyaya yokuda kudzivisa murume ari kuhura nechisikana chidiki. Vamwevo vanobvunzira kuda kuziva kuti voenderera mberi here nomunhu wavari kudanana naye. Takamboitaura hedu nyaya iyi tiri pakuti zvinoita here kudanana nomunhu asiri wezera rako. Pano toda kutaura nezvekudana nomunhu ane zera kana kuti mudiki pamwana wako.
Mutemo wepfungwa nomuviri wemunhu unoudza munhu wese kuti akaona murume/mukadzi akasvika ari wezera remuoni, muoni anotanga kuita pfungwa dzokudanana newaari kuona. Pamwe kapfungwa kacho kanenge kari kadikidiki asi kanenge karipo. Kuvapo kwacho ndiko kune dambudziko nokuti zvinhu izvi zvinoenderana nemazera evanhu. Kana uchitsvaka wekudanana naye unotanga kutarisa vanhu vezera rako. Uyu mutemo wakagara uripo zvokuti kazhinji munhu akasachengeta mutemo uyu vanhu vanotanga kuita makuhwa pamaitiro ako. Ukaonekwa uchidanana nomunhu mudiki pazera rako kana mukuru pazera rako vanhu havanonoki kuita makuhwa.
Saka apa ndipo panotangira nyaya yedu. Ngatitange nomurume anemwana ane makore toti 22. Zvoreva kuti iye ave nemakore 45 kana kupfuura uye nokuda kwezera rake ave munhu ane kamari zvokuti anokwanisa kudanana nevasikana vanotsvaka kugarika vaya asi vari vana. Toti onyenga kamusikana kane makore 20 kana 21. Toti musikana haashandi saka anokwanisa kuswera ari pamba kana avakashira mukomana wake baba vemukomana ane makore 22 asingashandiwo. Vana ava ndeve zera rimwe saka nyaya dzavo dzakafanana uye kunzwisisa kwavo ndekwezera rimwe chete.
Ukatarisa mumaraini munyika dzakawanda uchaona kuti nyaya dzakadai dzinopedzisira dzakanganisa kuwirirana kwevanhu vemhuri imwe chete. Mukomana uya achiona musikana wababa anooona munhu wezera rake saka haaoni sokuti atsvagirwa mai asi kuti pamba pave kugara musikana akanaka.
Pane nyaya apa.
1. Musikana wababa anounza shamwari dzake pamba dzinova dzinokwanisa kunyengwa nomwana wemukomana wake, zvinoreva kuti vaya mainini vanopedzisira vanzwa zvese zvinoitika muupenyu hwemukomana uyu.
2. Musi unoti vanhu ava vanodhakwa, vanokwanisa kukanganisa kufunga baba vozobva kubasa vowana mwana anyenga musikana kana kuti musikana anyenga mwana. Vanhu ava ndeve zera rimwe , zviitiko zvinoitika pazera ravo.
3. Pakati penyu panokwanisa kuita chihure nevamwe vanhu vasiri vemhuri. Ngatigare tichinzwisisa kuti panyika pano pane vanhu vane zemo guru kupfuura njere uye vakawanda.
Toti paita mukadzi mukuru ave namakore 45 and mwanasikana ane makore 21. Toti onyenga mukomana ane makore 22. odanana naye achiuya naye kumba mwana wake aripo pamba. Vana ava vanotarisana pfungwa dzichiuya mumusoro. Zvinhu zviya zviviri zvinokwanisa kuitika.


text:
MUROORA anonzi akaisira vamwene vake muchetura musvutugadzike avo vakazopona neburi netsono mushure mekunge vazviona vasati vainwa zvichitevera kugara kwavaiita vachinetsana nenyaya yemba.
Izvi zvakabuda mudare reHarare Civil Court apo Plaxedes Dube akamhan’arira mwanakomana wake Aaron Dube nemukadzi wake, uyo zita rake risina kuburitswa muHarare Civil Court.
“Changamire, mwanakomana wangu aindifarira asati awana muroora wangu uyu. Pavakangowanana chete, mhirizhonga yakabva yatanga.
“Vakanditi mumwe nemumwe ngaaende kumba kwababa vake, saka ini handichazivi kuti nekukura kwangu, sei vaviri ava vasina rukudzo kwandiri. Murume wangu akashaya akandisiira imba yatakavaka yandiri kugara nevana vangu ava. Asi zvino vave kuda kuti ndibve.
Pamusoro pazvo, vari kuita izvi nekuti ndakati muroora wangu aida kundiisira mushonga mutea. Pandakaratidza mwana wangu mushonga uyu, akaudza mukadzi wake kuti ananzve asi akaramba.
“Ndiri kuda kuti vaviri ava vatsvage musha wavo nekuti ini ndinorwara neshuga pamwe neBP, saka handidi zvekutambudzwa,” akadaro Plaxedes.
Aaron nemukadzi wake vakabvuma zvose zvakataurwa naPlaxedes kusara kwekuti havamukudze.
“Ava ndiamai vangu uye ndinovada ndokusaka ndakakumbira ruregerero pamusoro pekusavabata zvakanaka. Panyaya yekunotsvaga musha vakati vachatipa mari inobva kumaroja saka mari iyi ndiyo yatakamirira kuti vakatipa tobva taenda zvedu,” akadaro Aaron. Mukadzi wake akati anokudza vamwene vake kunyange zvazvo vachimbonetsana sevanhuwo nekuda kwezvinhu zvidiki-diki.
“Vamwene vangu ndinovakudza uye ndinoedza nepose pandinogona kuti ndivafadze. Kungori kukakavadzana kwenguva diki-diki,” akadaro.
Mutongi Marehwanazvo Gofa akapa Plaxedes gwaro redziviriro


text:
Tsika yezvinzvimbo zvenhamba
Tsika yekutsveta nhamba muzvinzvimbo (positional numeral system) zvinoreva tsika inoshandiswa pakunyora nhamba kumasvomhu. Tsika iyi inopa vara rimwechete renhamba huhombe hwakasiyana zvienderana nekuti vara iri rakanyorwa pachinzvimbo chipi.
Kujekesa[chinja | edit source]
PaMuravanegumi nhamba dzinonyorwa kuchishandiswa mavara gumi akasiyana anoti: 0, 1,2,3,4,5,6,7,8,9. Panotangwa kuverengwa nhamba mavara aya anodanwa akatevedzana saizvozvi. Mushure ma 9 hakuchina rimwe vara rakasiyana. Panhamba inotevera panowedzerwa chimwe chinzvimbo mavara otanga kuchidzokorora. Saka panhamba inotevera 9 panonyorwa pachitsvetwa 1 achiteverwa na 0 kuti pave nenhamba inonzi 10.
Tsika yokutsveta nhamba muzvinzvimbo zvakasiyana tichaidana kuti tsika yezvinzvimbo zvenhamba - positional numeral system. Tsika iyi inopa vara huhombe hwakasiyana zvichienderana nokuti vara ratsvetwa pachinzvimbo chipi. Kana vara 1 ari panzvimbo yokutanga anomirira huwandu hwechinhu chimwe Kana vara 1 ari pachinzvimbo chechipiri anomirira huwandu hwezvinhu gumi, apa nzvimbo yokutanga inenge yakanorwa vara 0. Panokwidzwa nhamba kamwe nzvimbo yokutanga kuruboshwe inoshandurwa kuenda pana 1 kuti nhamba ichiva 11; izvi zvoreva kuti pava negumi nerimwe.
Huhombe wenzvimbo paMuravanegumi[chinja | edit source]
Chinzvimbo choga choga pamuravanegumi chine huhombe hwakasiyana nyangwe vara riri pazvinzvimbo izvi riri rakafanana. Huhombe uhwu hunomirirwa nekuradanuka kwa 10 nepawa rinokura zvichienda kuruboshwe. Somuenzaniso kana nhamba 3523 ichipenengurwa inonyorwa sezvizvi:
- .
Izvi zvinoreva kuti 3 ari panzvimbo yekutanga kurudyi anomirira huwandu hwechinhu chimwe. Mumwe 3 ari pachinzvimbo chechina kubva kurudyi anomirira huwandu hwezviuru zvitatu.
Nzvimbo dzenhamba idzi dzinopiwa mazita azvo sezvizvi:
- 101 inonzi Makumi, Tens ku English.
- 102 inonzi Mazana, Hundreds ku English.
- 103 inonzi Zviuru, Thousands ku English.
- 104 inonzi Makumi reZviuru, Ten Thousands ku English.
- 105 inonzi Zana reZviuru, Hundred Thousands ku English.
- 106 inonzi Miliyoni, Million ku English.
- 107 inonzi Makumi eMiliyoni, Tens of Millions ku English.
- 108 inonzi Mazana eMiliyoni, Million ku English.
Zvakafanira kuti tinoensane kuti marongerwo akaitwa mapawa agumi pamusoro, kana onyorwa senhamba anenge akarongeka achibva kurudyi kuenda kuruboshwe. Shoko rokuti zvibodzi rashaniswa kuturikira units rinobva kuchiKorekore; chibodzi rinoreva chimwe (1), pakuwanda konzi zvibodzi.
Tichitarisa chero ipi tsika inoshandisa hwaro -b, tinoona ine mavara ane huwandu b, uye nhamba
(Zvakakosha tionesane kuti anomirira kutevedzana pamarongerwo emavara, kwete tsamaniso)


text:
CHITSAUKO 18
Jesu Anowedzera, Johani Achiderera
MATEU 4:12 MAKO 6:17-20 RUKA 3:19, 20 JOHANI 3:22–4:3
VADZIDZI VAJESU VANOBHABHATIDZA VANHU
JOHANI MUBHABHATIDZI ANOISWA MUJERI
Vapedza kuchengeta Paseka ya30 C.E., Jesu nevadzidzi vake vanobuda muJerusarema. Asi havabvi vangodzokera kumisha yavo kuGarireya. Vanoenda kuruwa rweJudhiya, kwavanobhabhatidza vanhu vakawanda. Johani Mubhabhatidzi ava kusvitsa gore achiita basa iroro uye vamwe vadzidzi vake vachiinaye. Zvichida vari kugara pedyo neRwizi rwaJodhani.
Jesu pachake haasi kubhabhatidza vanhu asi kuti vadzidzi vake ndivo vaari kupa basa racho. Iye zvino kudzidzisa kuri kuitwa naJesu naJohani kwakanangana nevaya vari kupfidza zvivi zvavo zvavakaita vachityora sungano yeMutemo waMwari.—Mabasa 19:4.
Asi vadzidzi vaJohani vanonzwa godo, vonyunyuta kwaari nezvaJesu vachiti: “Murume akanga ainemi [Jesu] . . . ari kubhabhatidza uye vose vari kuenda kwaari.” (Johani 3:26) Asi Johani haasi kumbomunzwira godo. Anotofadzwa nokubudirira kuri kuita Jesu uye anoda kuti vadzidzi vake vafarewo. Johani anovayeuchidza kuti: “Imi munondipupurira kuti ndakati, handisi Kristu, asi, ndakatumwa pamberi paiyeye.” Anovapa mufananidzo wavanonzwisisa vose achiti: “Uya ane mwenga ndiye muroori. Zvisinei, shamwari yomuroori, painosimuka yomunzwa, ine mufaro mukuru kwazvo nokuda kweinzwi romuroori. Naizvozvo uyu mufaro wangu wazadziswa.”—Johani 3:28, 29.
Johani akafara sezvinoita shamwari yemuroori paakasuma vadzidzi vake kuna Jesu mwedzi yakapfuura. Vamwe vavo vakatevera Jesu uye nokufamba kwenguva vaizozodzwa nomudzimu mutsvene. Johani anodawo kuti vadzidzi vaainavo iye zvino vatevere Jesu. Chinangwa chaJohani chinotova chokugadzirira kuti ushumiri hwaKristu hubudirire. Johani anotsanangura kuti: “Iyeye anofanira kuramba achiwedzera, asi ini ndinofanira kuramba ndichiderera.”—Johani 3:30.
Mumwe Johani, akanga ava mudzidzi waJesu, anozonyora nezvekwakabva Jesu uye kukosha kwake pakuita kuti vanhu vapone achiti: “Uya anobva kumusoro ari pamusoro pevamwe vose. . . . Baba vanoda Mwanakomana uye vakaisa zvinhu zvose muruoko rwake. Anotenda muMwanakomana ane upenyu husingaperi; asingateereri Mwanakomana haazooni upenyu, asi hasha dzaMwari dzinoramba dziri paari.” (Johani 3:31, 35, 36) Ichi ichokwadi chinofanira kuzivikanwa nomunhu wose!
Pasina nguva pashure pokunge Johani Mubhabhatidzi ataura mashoko okuti basa rake rinofanira kuderera, anosungwa naMambo Herodhi. Herodhi akanga atora Herodhiasi, mudzimai wemunun’una wake Firipi, ndokumuroora. Johani paanofumura nyaya iyi yeupombwe, Herodhi anoita kuti akandwe mujeri. Paanonzwa nezvekusungwa kwaJohani, Jesu anobva muJudhiya nevadzidzi vake ‘oenda kuGarireya.’—Mateu 4:12; Mako 1:14.


text:
26 SEPTEMBER, 2016
NDEZVIPI ZVITSVA
Mabhuku Nezvimwewo Zvinenge Zviri muMOBI Format Hazvichabudiswi
Kutanga musi wa3 October, 2016, mabhuku nezvimwewo zviri muMOBI format zvichange zvisingachawaniki pajw.org. Kana uine mudziyo weAmazon Kindle, unogona kuwana mabhuku edu nezvimwewo uchishandisa nzira idzi:
Dhaunirodha mabhuku edu nezvimwewo paJW Library app. JW Library app inowanika paAmazon Appstore uye haibhadhariswi.
Dhaunirodha mabhuku edu nezvimwewo muPDF format kubva pajw.org. Kana maimboshandisa podcast yeNharireyomurindi kana kuti yeMukai! muMOBI format, mungada kuichinja kuti ive muPDF format. Munogona kuita izvozvo muchishandisa link yemaPODCAST iri pakanzi MABHUKU NEZVIMWEWO > MAGAZINI.


text:
Igwa
Igwa (boat) zvinoreva mudziwo unoshandiswa kufambisa vanhu kana nhumbi nemamusoro pemvura. Magwa anonyanya kushandiswa kufamba munzizi nenyanza uye mugungwa munzvimbo dzisina mafungu akanyanya.
Mazuvano magwa anogadzirwa nesimbi kunyanya aluminium nokuda kwekuti hairemi asi anokwanisawo kugadzirwa nematanda.
Bhaibheri muna Isaiah 18:1-2 rinotaura pamusoro pevanhu vaiva kumhiri kwenzi dzeEthiopia richiti, "....inotuma nhume nenzira dzegungwa namagwa enhokwe....". Kureva kuti vanhu muAfrica vaigadzira magwa enhokwe karekare.


text:
Hove
Shoko rokuti hove (fish in English) rinoreva mhuka dzinorarama mumvura dzisina makumbo uye dzinorarma mumvura chete dzisingabude kunze kwemvura.
Mhando dzehove dziriko dzakawanda. Mhando idzi dzinosanganisira gwaya, jenya, muramba, zitye, mukunga nedzimwewo. Kune dzinogara murwizi nenyanza mumvura isina munyu, koitawo dzinogara mugungwa kune mvura ine munyu.
Mudungiro, mutungira kana mudururu (Fishing Stringer, or string for carrying fish) chitambo kana cheni inotungirwa hove dzaredzwa kuti dzitakurike. Tambo iyi inopinzwa nemukanwa mehove yobuda nekumativi kunofema nako hove.
Gwezvo kana makwezvo ( Bait to attract fish, mice or birds) apa kureva dyiro rinokwezva hove, shiri kana mbeva. Vatauri veChiManyika vanoti hwambo.
Izwi rokuti bakayau rinobva kuchiPortuguese chinoti bacalhau -dried fish.
Tsika[chinja | edit source]
Tsumo
- Simba rehove riri mumvura.
- Hove dzinokwira dzine muronga.
- Madeverangwena anoita gundikumwe: the deverangwena fish move as one.
Gundikumwe kana mukumbumumwe (l. Sheeplike behaviour - all following leader; 2. Clannish behaviour) apa kureva tsika yokuti boka rose rinoenda kwaenda mutungamiri mukuita nokutsigirana naye - imwe nguva vanhu vasingataire kuti mutungamiri anotadza.
Mhando dzeHove[chinja | edit source]
- Cheni (Tiger fish) kureva mucheni kana muranga. Kune zita remhuri rinonzi Nyamuranga.


text:
Rheshiyo
Muzvidzidzo zvinotevera: masvomhu, fundoyetsimba, rheshiyo (ratio) izwi rinoreva hukama huripo pakati penhamba mbiri dzine nzenda (dimensions) dzakafanana. Rheshiyo inonyorwa seizvi (a:b), izvi zvichitiudza kuti nhamba yechipiri inopinda kangani mune yokutanga.
Muenzaniso ungapiwa ingati:
- Zvikwata zviviri zvenhabvu Guruve United neMhangura United zvanga zviine zvibodzwa 3:2 papera mutambo; apa rheshiyo yacho inenge iri 1.5.
- Mumwe muenzaniso: pavakapedza kudiridza Sarudzai naChipo vakanga vane 30:15 migomo yemvura yavakatakura - apa rheshiyo yacho inenge iri 2. Tinoona kuti pamienzaniso yapiwa zvinhu zviri kufananidzwa zvine nzenda kana chiyero chakafanana.


text:
Rugare Kwemakore Ane Chiuru Uye Nokusingaperi!
“Kuti Mwari ave zvinhu zvose kuvanhu vose.”—1 VAK. 15:28.
1. Ndezvipi zvinotarisirwa ne“boka guru”?
UNGAFUNGIDZIRA here zvinhu zvose zvakanaka zvingaitirwa vanhu mumakore ane chiuru nehurumende ine simba, ine mutongi anotonga zvakarurama uye ane tsitsi? Pamberi apa pane zvinhu zvakazonaka zvichaitirwa “boka guru revanhu,” vachapona pa“kutambudzika kukuru,” kuchagumisa zvachose mamiriro ezvinhu akaipa aripo iye zvino.—Zvak. 7:9, 14.
2. Chii chave chichiitika kuvanhu kwemakore 6 000 adarika?
2 Kwemakore 6 000 apfuura vanhu vave vachiedza kuzvitonga uye izvozvo zvave zvichiita kuti pave nokurwadziwa uye kutambura kusingatauriki. Bhaibheri rakataura kare kare kuti: “Munhu akatonga mumwe munhu achimukuvadza.” (Mup. 8:9) Zvakadini nemazuva ano? Kune hondo nokupandukirana, nemamwewo matambudziko akakura eurombo, zvirwere, kuparadza nyika, kuchinja kwemamiriro ekunze, nezvimwewo zvakawanda. Vakuru vakuru vehurumende vakayambira kuti kana tikasachinja mafungiro edu, zvinhu zvichatoipa.
3. Kutonga Kwemakore Ane Chiuru kuchaita kuti chii chiitike?
3 Mambo Mesiya, Jesu Kristu nevane 144 000 pavanenge vachitonga, Umambo hwaMwari huchagadzirisa zvishoma nezvishoma kukanganiswa kwose kwakaitwa vanhu uye kwakaitwa nyika. Kutonga Kwemakore Ane Chiuru kuchazadzisa chipikirwa chaJehovha Mwari chinofadza chokuti: “Ndiri kusika matenga matsva nenyika itsva; zvinhu zvekare hazvizoyeukwi, uyewo hazvizouyi mumwoyo.” (Isa. 65:17) Asi ndezvipi zvimwe zvinhu zvinofadza zvatisati taona? Regai Shoko raMwari rouprofita ritibatsire kunzwisisa zvinhu izvozvo zvinofadza zvatisati ‘taona.’—2 VaK. 4:18.
‘VACHAVAKA DZIMBA UYE VACHADYARA MINDA YEMIZAMBIRINGA’
4. Mazuva ano vakawanda vane dambudziko ripi panyaya yepokugara?
4 Ndiani angasada kuva nemba yake pachake, maanogara akachengeteka pamwe chete nemhuri yake? Zvisinei, mazuva ano munyika mune dambudziko rakakura repokugara. Vanhu vari kugara mumaguta sembeva. Vakawanda vanogara mumatangwena uye muzvivako zvasakara zvine tsvina. Havatomboroti vachiva neimba yavo pachavo.
5, 6. (a) Mashoko aIsaya 65:21 uye Mika 4:4 achazadziswa sei? (b) Tingawana sei makomborero iwayo?
5 MuUmambo hwaMwari, chido chomunhu wose chokuva neimba yake pachake chichazadziswa, nokuti Isaya akaprofita kuti: “Vachavaka dzimba vogaramo; vachadyara minda yemizambiringa vodya zvibereko zvayo.” (Isa. 65:21) Asi kuva nemba yavo pachavo handiyo tarisiro yavanayo chete. Vamwe mazuva ano vanotova nedzimba dzavo, uye vashoma vanotogara mudzimba dzakakura dzoumbozha. Asi vanogara vachinetseka kuti vangarasikirwa nedzimba dzacho kana mamiriro ezveupfumi akachinja, kana kuti dzingapazwa nembavha. Zvinhu zvose zvichange zvasiyana chaizvo Umambo pahunenge huchitonga! Muprofita Mika akanyora kuti: “Mumwe nomumwe achagara pasi pomuzambiringa wake, nepasi pomuonde wake, hapana angazovadederesa.”—Mika 4:4.
6 Tichifunga nezvetariro iyoyo inofadza, tinofanira kuitei? Chokwadi, tose zvedu tinoda pokugara pakakwana. Zvisinei, pane kuvavarira kuva neimba yatinoda iye zvino, zvichida tichitopinda muchikwereti kuti tiiwane, hakusi kuchenjera here kuisa pfungwa pachipikirwa chaJehovha? Yeuka zvakataurwa naJesu paakati: “Makava ane maguru uye shiri dzokudenga dzine pokugara, asi Mwanakomana womunhu haana pokuisa musoro wake.” (Ruka 9:58) Jesu aikwanisa uye aiva nesimba rokuvaka kana kuti kuwana imba inopfuura yaigona kuwanikwa naani zvake. Nei asina kudaro? Zviri pachena kuti Jesu aida kudzivisa chero chinhu chaizomutadzisa kuisa Umambo pokutanga. Tingatevera here muenzaniso wake toramba tiine ziso rakanaka, tisingavhiringidzwi kana kuzvidya mwoyo nekuda pfuma?—Mat. 6:33, 34.
“MHUMHI NEGWAYANA ZVICHAFURA PAMWE CHETE”
7. Pakutangatanga, Jehovha akarayira kuti vanhu vagare sei nemhuka?
7 Jehovha paaisika zvinhu, akapedzisira nokusika munhu, chisikwa chinokosha chaizvo chepanyika. Jehovha akaudza Mhizha yake, Mwanakomana wake wedangwe chinangwa chake chakajeka achiti: “Ngatiite munhu nomufananidzo wedu, akafanana nesu, uye ngavave nesimba pahove dzegungwa nepazvisikwa zvinobhururuka zvokumatenga nepazvipfuwo nenyika yose nepazvose zvinokambaira zvinofamba panyika.” (Gen. 1:26) Saka Mwari akapa murayiro wokuti Adhamu naEvha nevamwe vanhu vose vaizovapo vave nesimba pamhuka.
8. Mhuka dzinowanzoita sei mazuva ano?
8 Zvinonyatsoita here kuti vanhu vave nesimba pamhuka dzose uye kuti vave norugare nadzo? Vakawanda vanowirirana chaizvo nemhuka dzavo dzavanogara nadzo dzakadai seimbwa nekatsi. Asi zvakadini nemhuka dzemusango? Rimwe bhuku rakati: “Masayendisiti akagara pedyo nemhuka uye akadzidza nezvadzo akaona kuti mhuka dzose dzinoyamwisa dzine manzwiro adzinoita.” Ichokwadi kuti mhuka dzinotya kana kuti dzinoita hasha padzinova pangozi, asi dzinokwanisa here kuratidza rudo? Bhuku racho rinoenderera mberi richiti: “Mhuka dzinoyamwisa dzinonyanya kuratidza rudo rwakakura pakurera vana vadzo.”
9. Tinotarisira kuti mhuka dzichachinja sei?
9 Saka hazvifaniri kutishamisa patinoverenga muBhaibheri kuti vanhu nemhuka zvichava norugare. (Verenga Isaya 11:6-9; 65:25.) Nemhaka yei? Yeuka kuti Noa nemhuri yake pavakabuda muareka pashure peMafashamo, Jehovha akavaudza kuti: “Zvisikwa zvose zvipenyu zvenyika . . . zvicharamba zvichikutyai nokukuvhundukai.” Izvozvo zvaichengetedza mhuka dzacho. (Gen. 9:2, 3) Jehovha angatadza here kubvisa kumwe kutya ikoko uye kuvhunduka, kuti azadzise murayiro wake wepakutanga? (Hos. 2:18) Chokwadi iyoyo ichava nguva inofadza chaizvo kune vose vanenge vari vapenyu pasi pano!
“ACHAPUKUTA MISODZI YOSE”
10. Nei vanhu vachiwanzosvimha misodzi?
10 Soromoni paakaona “mabasa ose okudzvinyirira anoitwa pasi pezuva,” akachema-chema kuti: “Kwaiva nemisodzi yevaya vaidzvinyirirwa, asi vakanga vasina munyaradzi.” (Mup. 4:1) Ndizvo zvazvakaita mazuva ano kana kuti zvinotopfuura ipapo. Ndiani wedu asina kumbochemedzwa nechimwe chinhu? Ichokwadi kuti dzimwe nguva tinobuda misodzi yokufara. Asi kakawanda, misodzi inoratidza kurwadziwa kwemwoyo.
11. Ndeipi nhoroondo yemuBhaibheri inonyanya kukusiririsa?
11 Yeuka nhoroondo dzakawanda dzinopisa tsitsi uye dzinosiririsa dzatinoverenga muBhaibheri. Sara paakafa ava nemakore 127, “Abrahamu akapinda kuti acheme Sara nokumusvimhira misodzi.” (Gen. 23:1, 2) Naomi paakaoneka varoora vake vaviri vainge vava chirikadzi, “vakatanga kuchema kwazvo, vakasvimha misodzi,” uye zvadaro “vakachema kwazvo, vakasvimhazve misodzi.” (Rute 1:9, 14) Mambo Hezekiya paakarwara uye pazvainge zvava pachena kuti aizofa, akanyengetera kuna Mwari “akatanga kusvimha misodzi kwazvo,” uye izvozvo zvakaita kuti Jehovha anzwe tsitsi. (2 Madz. 20:1-5) Uyezve ndiani asinganzwi tsitsi paanoverenga nhoroondo yomuapostora Petro achiramba Jesu? Paakanzwa jongwe richikukuridza, Petro “akabuda panze akasvimha misodzi kwazvo.”—Mat. 26:75.
12. Umambo hwaMwari huchanyatsozorodza sei vanhu?
12 Vanhu vanoda chaizvo kunyaradzwa uye kuzorodzwa nemhaka yezvinhu zvinosuwisa, zvingava zviduku kana zvikuru. Izvozvo ndizvo zvichaitirwa vanhu muKutonga Kwemakore Ane Chiuru: “[Mwari] achapukuta misodzi yose pamaziso avo, rufu haruchazovipo, kana kuchema kana kuridza mhere kana kurwadziwa hazvingazovipozve.” (Zvak. 21:4) Zvinofadza chaizvo kuziva kuti kuchema, kuridza mhere, uye kurwadziwa zvichapera asi zvinotofadza zvakanyanya kuziva kuti Mwari achabvisa muvengi mukuru wevanhu, rufu. Izvozvo zvichaitika sei?
“VOSE VARI MUMAKUVA VACHAYEUKWA . . . VOBUDA”
13. Rufu rwave ruchiitei pavanhu kubvira pakatadza Adhamu?
13 Kubvira pakatadza Adhamu, rufu rwave ruri mambo pavanhu. Rwave ruri muvengi asingakundiki, magumo evanhu vane chivi, anoita kuti vanhu vashungurudzike zvisingatauriki. (VaR. 5:12, 14) Mamiriyoni evanhu atori “muuranda kwoupenyu hwavo hwose nokuda kwokutya rufu.”—VaH. 2:15.
14. Chii chichaitika kana rufu rwaparadzwa?
14 Bhaibheri rinotaura nezvenguva ‘ichaparadzwa muvengi wokupedzisira, irwo rufu.’ (1 VaK. 15:26) Izvozvo zvichabatsira mapoka maviri. “Boka guru” riri kurarama iye zvino richakwanisa kupona richipinda munyika itsva yakapikirwa richitarisira kuva noupenyu husingaperi. Kana ari mabhiriyoni akatorwa norufu, zvichaita kuti amutswe. Ungafungidzira here mufaro uchavapo, vaya vanenge vapona pavachagamuchira vanenge vachimuka? Kunyatsoongorora dzimwe nhoroondo dzerumuko dziri muBhaibheri kunogona kutipa nzwisa yezvichange zvichiitika.—Verenga Mako 5:38-42; Ruka 7:11-17.
15. Unofunga kuti uchanzwa sei pachamutswa hama neshamwari?
15 Funga nezvemashoko okuti “vakanga vasingachabatiki nomufaro mukuru kwazvo” uye “vakatanga kukudza Mwari.” Kudai waivapo pazvaiitika, pamwe ungadai wakanzwawo saizvozvo. Zvechokwadi, kuona hama dzedu neshamwari dzichimuka kuchaita kuti tifare chaizvo uye tisabatika nokufara. Jesu akati: “Awa iri kuuya mairi vaya vose vari mumakuva vachayeukwa uye vachanzwa inzwi rake, vobuda.” (Joh. 5:28, 29) Hapana kana mumwe wedu ati aona chinhu chakadaro; chokwadi kumuka kuchava chimwe chezvinhu zvikuru ‘zvatisati taona.’
MWARI ACHAVA “ZVINHU ZVOSE KUVANHU VOSE”
16. (a) Nei tichifanira kutaura nechido nezvemakomborero atisati taona? (b) Pauro akataurei kuti akurudzire vaKristu vekuKorinde?
16 Chokwadi, vaya vanoramba vakatendeka kuna Jehovha munguva dzino dzakaoma vachava neramangwana rakazonaka! Kunyange zvazvo tisati taona makomborero ari mberi, kuramba tichifunga nezvawo kuchatibatsira kuisa pfungwa pazvinhu zvinokosha uye kudzivisa kutsauswa nezvinhu zvinokwezva zvenyika ino yakaipa. (Ruka 21:34; 1 Tim. 6:17-19) Patinenge tichidzidza uye tichinamata nemhuri, patinenge tichikurukura nehama, nevanhu vari kudzidza Bhaibheri uye nevanofarira, ngatitaurei nechido nezvetariro yedu yakazonaka. Izvi zvichabatsira kuti tariro yedu irambe yakasimba mupfungwa nemwoyo. Muapostora Pauro akaita izvozvo paaikurudzira vamwe vaKristu vaainamata navo. Akavaudza zvaizoitika kunogumira Kutonga kwaKristu Kwemakore Ane Chiuru. Edza kufungidzira zvinonyatsorehwa nemashoko aPauro ari pana 1 VaKorinde 15:24, 25, 28.—Verenga.
17, 18. (a) Jehovha aiva “zvinhu zvose kuvanhu vose” pakutangatanga pakudini? (b) Jesu achaitei kuti pavezve nokubatana uye rugare?
17 Hapana mashoko angarondedzera zviri nani zvichange zvakaita upenyu pachapera makore ane chiuru kupfuura aya, “kuti Mwari ave zvinhu zvose kuvanhu vose.” Izvozvo zvinorevei? Funga zvainge zvakaita zvinhu kare muEdheni, vanhu vakakwana Adhamu naEvha pavaiva vamwe vemhuri yaJehovha ine rugare uye yakabatana. Jehovha, Changamire wezvinhu zvose, aitonga iye pachake zvisikwa zvake zvose, ngirozi nevanhu. Vaikwanisa kutaura naye pachake, kumunamata, uye kukomborerwa naye. Aiva “zvinhu zvose kuvanhu vose.”
18 Ukama ihwohwo hwakakanganiswa vanhu pavakafurirwa naSatani, vakapandukira uchangamire hwaJehovha. Asi kubva muna 1914, Umambo hwaMesiya hwave huchitora matanho okuita kuti pavezve nokubatana uye rugare. (VaEf. 1:9, 10) MuKutonga Kwemakore Ane Chiuru, zvinhu zvinoshamisa ‘zvatisati taona’ zvichazadziswa. Zvadaro kuchauya “mugumo,” kureva kuguma kweKutonga kwaKristu Kwemakore Ane Chiuru. Chii chichabva chaitika? Kunyange zvazvo “akapiwa simba rose kudenga nepanyika,” Jesu haana chido chokuwana masimba akatokura. Haana pfungwa yokutorera Jehovha nzvimbo yake. Acha“gamuchidza umambo kuna Mwari wake uye Baba” achizvininipisa. Achashandisa nzvimbo yake inokosha uye simba ‘kuti Mwari akudzwe.’—Mat. 28:18; VaF. 2:9-11.
19, 20. (a) Vose vanenge vachitongwa noUmambo vacharatidza sei kuti vanobvuma uchangamire hwaJehovha? (b) Zvinhu zvipi zvakazonaka zvatiri kutarisira?
19 Kusvika panguva iyoyo, vanhu vanenge vari panyika vachitongwa noUmambo vachange vakwana. Vachatevedzera muenzaniso waJesu, vobvuma vachizvininipisa uchangamire hwaJehovha. Vachava nomukana wokuratidza chido chavo chokuita izvozvo nokukunda muedzo wokupedzisira. (Zvak. 20:7-10) Pashure paizvozvo vanhu vanenge vapanduka uye madhimoni, vachaparadzwa zvachose. Chokwadi iyoyo ichava nguva yokufara chaizvo! Mhuri yose yezvisikwa zvaMwari icharumbidza Jehovha, uyo achava “zvinhu zvose kuvanhu vose.”—Verenga Pisarema 99:1-3.
20 Zvinhu zvakazonaka zvichaunzwa noUmambo munguva pfupi zvichaita kuti ubishaire uye uise pfungwa pakuita kuda kwaMwari here? Ungadzivisa here kutsauswa netariro yenhema uye nyaradzo zvinopiwa nenyika yaSatani? Uchawedzera kutsunga kuti utsigire uchangamire hwaJehovha here? Zvaunoita ngazviratidze kuti une chido chokuita izvozvo nokusingaperi. Kana ukadaro uchava neropafadzo yokuva norugare uye yokubudirira kwemakore ane chiuru, uye nokusingaperi!


text:
WASHINGTON —
Musangano weKimberley Process, KP, uri kuitirwa muWashington D.C kuno muAmerica wabvumidza Zimbabwe kutengesa mangoda ayo isingaongororwe.
Dare reWorking Group on Monitoring resangano reKP, sachigaro waro iri European Union, rinonzi rakawirirana neChipiri kuti vari kuongorora mafambisirwo ekutengeswa kwemangoda ekwaMarange pari zvino, VaMarc Van Bockstael, vachimira kuita izvi, sezvo Zimbabwe yaratidza kuti iri kuzadzisa zvakatarwa neKP kuitira kuti ikwanise kubvumidzwa kutengesa mangoda ayo isina vanoitarisa.
Musangano uyu unonziwo uchiri kuzeya nyaya yekuti chii chinonzi mangoda eropa, uye kuti mangoda eZimbabwe angapinzwa here muchikwata chenyika dzinonzi dzine mangoda eropa.
Musangano weKP unopera neChishanu apo nyaya yeZimbabwe ichaburitswa zviri pamutemo.
Hurumende iri kumirirwa negurukota rezvemigodhi, VaObert Mpofu, vachitsigirwa nemuchuchisi wehurumende, VaJohannes Tomana, pamwe nasachigaro weZimbabwe Mining Development Corporation, Va Godwills Masimirembwa.
Sachigaro weResources Exploitation Watch, VaTafadzwa Musarara, avo vari kupindawo musangano uyu vanoti kupiwa mvumo kweZimbabwe kunoratidza kuti yakwanisa kuzadzisa zviga zvayakanga yatemerwa kunzi izadzise.
VaMusarara vanoti zviri kufadza zvikuru kuti Zimbabwe yapiwa mvumo iyi uye kuti makambani ari kuchera mangoda kwaMarange ari kushanda achitevera mitemo yakatarwa nekukwanisa kuizadzisa.
Asi vanorwira kodzero dzevanhu vachitarisa zviri kuitika kwaMarange uye vari mukuru weCentre for Natural Resource Governance, VaFarai Maguwu, vanoti kupiwa kweZimbabwe mvumo yekutengesa mangoda ayo isina vanoitarisa kuchareva kuti mangoda akawanda achatengeswa pamisika yekunze, uye hapana mari yakawanda ichapinda muhomwe yehurumende.


text:
Mbizi
Mbizi (zebra in English) imhuka yemusango inozivikanwa namawururwi (kana kuti mitsetse) machena nematema. mhuka iyi iri mumhuri imwe ine: bhiza nembongoro. Iyo mbizi yazosiyana nana bhururu vayo pakuti haina kupfuyiwa. Mbizi dzinogara mumatanga ane mhuka 10-30 imwe nguva kudarika.
Kuberekana[chinja | edit source]
Mbizi nzvari dzinokasira kuyaruka pane mikono; nzvari inokwanisa kubereka mhuru yave nemakore matatu ekuzvarwa. Mikono inozotanga kutanda hadzi kana yave nemakore mashanu kana matanhatu (5-6). Nzvari dzinoberaka mhuru imwe kamwe pamwedzi gumi nemiviri (12); yoyamwisa kwegore rose. Mhuru yembizi inokwanisa kumira, kufamba, nekuyamwa nenguva diki mushure mekuzvarwa.


text:
Ndinonzwa zemo kana murume asipo kana aapo ropera. Chingava chii?
Inyaya inonetsa iyi asi kunetsa kwayo kushoma hako. Munhukadzi anokwanisa kuiswa asina zemo rakawanda. Zvinokwanisika kuti murume akaita zemo iwe usina unotanga kutamba naye kusvika wava nezemo iwe. Kana rikanonoka zvokuti haunyorovi, unokwanisa kushandisa mate kuisa pamuromo webeche. Murume opinza asi asaite zveganyabvu. Iwe unorelaxa muvuri kuti akwanise kupinza. Zvadaro imbokisanai makapindana kudaro kuti beche rijaire kuva nemboro mukati uye kutanga kunyorova. Chikweshanai henyu kusvika maguta.
Taura nomurume wako panyaya iyi kuti azive kuti kuiswa unoda asi pane chinoitika kana ava pamba. Zvadaro muudze kuti mugaroisana asi atore nguva pakuongorora kuti wanyorova.


text:
Kuparidza Kwatinoita Pachena
Kuudza Vanhu vemuParis Nezvetariro Iri muBhaibheri
Zvapupu zvaJehovha zvakaita mushandirapamwe unokosha wekuudza vanhu tariro yazvo iri muBhaibheri yekurarama munyika isina kusvibiswa.
Kuparidzira Marudzi Evanhu Vakatanga-Tanga Kugara muCanada
Zvapupu zvaJehovha zvinoparidza mashoko emuBhaibheri kuvanhu vemarudzi akatanga-tanga kugara muCanada kuti vadzidze nezveMusiki mururimi rwaamai.
Kuwana Mashoko Akanaka Pamhemberero Yakaitwa kuNew York City
Pamutambo unonzi “Gateway to Nations” wakaitwa muna 2015, vazhinji vakafadzwa nemabhuku avairatidzwa neZvapupu zvaJehovha mumitauro yavo.
Kuyambuka Gungwa Netsoka Kuti Vanoparidza
Zvapupu zvaJehovha zvinofamba netsoka zvichienda kunoparidzira vanhu vanogara pazvitsuwa zvinozivikanwa seHalligen.
Kuparidza Kunzvimbo Dziri Kumusoro kweEurope neNorth America
Kunyange zvazvo zvisiri nyore kuparidza kunzvimbo dziri kure, Zvapupu zvaJehovha zviri kupedza nguva yakareba zvichidzidzisa vanhu Bhaibheri.
Kushambadzira JW.ORG paBook Fair Yakaitwa kuToronto
Zvapupu zvaJehovha zvakapa vanhu mabhuku, zvakavaratidza mavhidhiyo, uye zvakavaratidza kuti jw.org inoshanda sei. Vanhu vaishanya vakazviona sei?
Kuparidza Kunzvimbo Iri Kwayo Yoga
—Ireland
Mhuri iri kutsanangura kuti kuparidza Shoko raMwari kuIreland kwakavabatsira sei kuti vabatane.
Zvingoro Zvemabhuku Zvinopfuura 165 000
Kuparidza paimba neimba ndiyo nzira huru ichiri kushandiswa neZvapupu pakuparidza. Asiwo, kuparidzira nezvingoro zvemabhuku kuri kubudirira zvikuru.
Kuparidza Kunzvimbo Iri Kwayo Yoga
—Australia
Ona kunakidzwa kwemhuri yeZvapupu zvaJehovha iri kunoparidzira kwevhiki vanhu vanogara kumapurazi emuAustralia.
Kukusha Shoko raMwari paJW.ORG
Zvapupu zvaJehovha zvemazera ose zvinofarira jw.org yakanatsiridzwa kuti vaparidzire vanhu vakawanda nezvemashoko akanaka oUmambo hwaMwari.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
2 Zvino, kana pakati penyu paine kukurudzira chero kupi zvako muna Kristu,+ kana paine kunyaradza kworudo, kana paine kugoverana kwomudzimu,+ kana paine rudo rukuru+ netsitsi,
2 zadzisai mufaro wangu pakuti mune kufunga kwakafanana+ uye mune rudo rwakafanana, muchibatanidzwa mumweya, muchiva nokufunga kwakafanana,+
3 musingaiti chinhu nokukakavara+ kana kuzvikudza,+ asi nepfungwa dzinozvininipisa muchifunga kuti vamwe vakuru+ kwamuri,
4 musingarambi muchiva nehanya nezvinhu zvamunoda imi pachenyu,+ asi muchiva nehanya nezvinhu zvinodiwawo nevamwe.+
5 Ivai nemafungiro aya aivawo naKristu Jesu,+
6 uyo, kunyange zvazvo aivapo saMwari,+ haana kufunga nezvokubvuta, kureva kuti ave akaenzana naMwari.+
7 Aiwa, asi akazvidurura, akava somuranda,+ akava akafanana nevanhu.+
8 Kupfuura izvozvo, paakazviwana ava somunhu,+ akazvininipisa, akateerera kusvikira parufu,+ chokwadi, rufu padanda rokutambudzikira.+
9 Nokuda kwechikonzero ichochiwo Mwari akamukwidziridza kunzvimbo yepamusoro,+ akamupa nomutsa zita rinopfuura mamwe mazita ose,+
10 kuti muzita raJesu mabvi ose apfugame, evaya vari kudenga nevaya vari panyika nevaya vari pasi pevhu,+
11 uye kuti rurimi rwose rubvume pachena+ kuti Jesu Kristu ndiIshe+ kuti Mwari Baba vakudzwe.+
12 Naizvozvo, vadiwa vangu, rambai muchishandira kuponeswa kwenyu nokutya+ nokudedera, nenzira yamagara muchiteerera+ nayo, kwete pandinenge ndiripo chete, asi kunyanya pandinenge ndisipo;
13 nokuti Mwari ndiye, ari kushanda mamuri+ kuti mude uye muite zvinomufadza.+
14 Rambai muchiita zvinhu zvose musingagunun’uni+ uye musingaitirani nharo,+
15 kuti muve vasina chavanopomerwa+ nevasina mhosva, vana+ vaMwari vasina gwapa pakati pechizvarwa chisina kururama,+ chakamonyana, chamuri kupenya pakati pacho sezvinhu zvinovheneka munyika,+
16 muchiramba makabatisisa shoko roupenyu,+ kuti ndive nechikonzero chokupembera nomufaro pazuva raKristu,+ kuti handina kumhanyira pasina kana kushanda zvakaoma pasina.+
17 Zvisinei, kunyange ndiri kudururwa sechinopiwa chinonwiwa+ pamusoro pechibayiro+ nepabasa rinoitirwa vanhu vose ramakatungamirirwa kwariri nokutenda,+ ndiri kufara uye ndinofara kwazvo+ nemi mose.
18 Zvino saizvozvowo nemiwo farai, mufare kwazvo neni.+
19 Ndiri kutarisira kuti, kana Ishe Jesu achida, ndichakurumidza kukutumirai Timoti, kuti ndive mweya unofara+ pandichaziva nezvezvinhu zvine chokuita nemi.
20 Nokuti handina mumwezve ane kufunga kwakafanana nokwake achatarisira+ zvinhu zvine chokuita nemi nomwoyo wose.
21 Nokuti vamwe vose vari kuzvitsvakira zvavanoda,+ kwete zviya zvaKristu Jesu.
22 Asi munoziva uchapupu hwaakapa pamusoro pake, kuti iye akashanda neni mukuita kuti mashoko akanaka aenderere mberi, sezvinoita mwana+ anoshanda nababa vake.
23 Naizvozvo, uyu ndiye munhu wandiri kutarisira kukurumidza kutuma kana ndangoona kuti zvinhu zvichange zvakandimirira sei.
24 Chokwadi, ndine chivimbo kuti kana Ishe achida, ini ndichakurumidzawo kuuya.+
25 Zvisinei, ndinofunga kuti zvakakodzera kuti ndikutumirei Epafrodhito,+ hama yangu uye mushandi pamwe chete neni+ nomurwi pamwe chete neni,+ asi nhume yenyu nomushandi wangu pane zvandinoda,
26 zvaari kusuwa kukuonai mose uye zvaakasuruvara nokuti imi makanzwa kuti akanga arwara.
27 Chokwadi, iye akarwara zvokuda kufa; asi Mwari akamunzwira ngoni,+ chokwadi, kwete iye chete, asi neniwo, kuti ndirege kuva neshungu pamusoro pedzimwe shungu.
28 Naizvozvo ndiri kukurumidza kwazvo kumutuma, kuti pamunomuona mufarezve uye ini ndirege kuva neshungu.
29 Naizvozvo mugamuchirei+ sezvamunoita vateveri vaShe nomufaro wose; uye rambai muchida vanhu vakadaro,+
30 nokuti iye akapotsa afa nokuda kwebasa raShe, achiisa mweya wake pangozi,+ kuti atsive kwazvo kusavapo kwenyu pano kuti mundishandire.+
Tumirawo vamwe
Tumirawo vamwe
VaFiripi 2
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=50&Chapter=2&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D50%26Chapter%3D2%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Vaibhavi Joshi Hot Photos at Tiger Sultan Teaser Launch
Tags: Vaibhavi Joshi New Photos, Vaibhavi Joshi, Vaibhavi Joshi Stills, Vaibhavi Joshi Photos, Vaibhavi Joshi Gallery, Vaibhavi Joshi Latest Stills, Vaibhavi Joshi New Gallery, Vaibhavi Joshi Actress, Vaibhavi Joshi Heroine, Vaibhavi Joshi Hot Stills, Vaibhavi Joshi Exposing Stills, Vaibhavi Joshi Hot and Spicy Stills, Hot Vaibhavi Joshi, Spicy Vaibhavi Joshi, Vaibhavi Joshi Heroine Stills, Vaibhavi Joshi Movie stills, Vaibhavi Joshi Movie Photos, Vaibhavi Joshi Movie Image


text:
Zvapupu zvaJehovha Zvine Bhaibheri Razvo Here?
Dhaunirodha
Zvapupu zvaJehovha zvinoshandisa shanduro dzeBhaibheri dzakasiyana-siyana pakudzidza Bhaibheri. Asi vanofarira kushandisa Shanduro yeNyika Itsva yeMagwaro Matsvene kana ichiwanika mumutauro wavanogona kunzwisisa nokuti inoshandisa zita raMwari, yakarurama, uye iri nyore kunzwisisa.
Inoshandisa zita raMwari. Vamwe vanobudisa maBhaibheri havana kuremekedza munyori waro. Somuenzaniso, imwe shanduro yeBhaibheri ine mazita evanhu vanopfuura 70 vanonzi ndivo vakabatsira pakuita kuti shanduro iyoyo ibudiswe. Asi muBhaibheri iroro zita raMwari rokuti Jehovha haritombowaniki!
Kusiyana nemaBhaibheri akadaro, Shanduro yeNyika Itsva yakadzorera zita raMwari rokuti Jehovha munzvimbo dzakawanda dzaraiwanika muzvinyorwa zvepakutanga, asi dare rakabudisa Bhaibheri racho harina kuda kuzivikanwa mazita aro.
Yakarurama. Dzimwe shanduro hadzinyatsobudisa mashoko akarurama aiva mumashoko epakutanga-tanga pakanyorwa Bhaibheri. Somuenzaniso imwe shanduro yeBhaibheri inoshandura Mateu 7:13 ichiti: “Pindai nepagedhi rakatetepa, nokuti gedhi rehero rakafara uye mugwagwa unoenda kwairi uri nyore.” Asi shoko rakashandiswa pakutanga raiva rokuti “kukuparadzwa” kwete “hero.” Vashanduri vanogona kunge vakaisa shoko rokuti “hero” vachifunga kuti vakaipa vaizotambudzwa nekusingaperi mugomba remoto. Asi Bhaibheri haritsigiri pfungwa iyoyo. Shanduro yeNyika Itsva inoshandura mashoko acho zvakarurama ichiti: “Pindai nepagedhi rakamanikana; nokuti mugwagwa wakafara uye wakapamhama unoenda mukuparadzwa.”
Iri nyore kunzwisisa. Shanduro yakanaka haifaniri kungogumira pakuti yakarurama asi inofanira kunge yakajeka, iri nyore kunzwisisa. Ona muenzaniso. Pana 1 Petro 1:13, muapostora Pauro anoshandisa mashoko anoreva kuti “sungai zviuno zvepfungwa dzenyu.” Mashoko aya akashandurwa sezvaari haanzwisisiki zvaanoreva, saka Shanduro yeNyika Itsva inoshandura mashoko acho nenzira iri nyore kunzwisisa ichiti ‘gadzirirai pfungwa dzenyu.’
Kuwedzera kwayo pakuva yakajeka, iri nyore pakunzwisisa, inoshandisa zita raMwari, Shanduro yeNyika Itsva haitengeswi inopiwa vanhu mahara. Izvi zviri kuita kuti vanhu vakawanda vaverenge Bhaibheri mumutauro wavo, kunyange vaya vakanga vasingazombokwanisi kufa vakatenga Bhaibheri.
Inzwa zvimwe
Zvapupu zvaJehovha Zvakabudisirei Shanduro yeNyika Itsva?
Chii chinoita kuti shanduro iyi yeShoko raMwari ive yakasiyana nedzimwe?


text:
HARARE —
Dare remakurukota rinonzi rakapa neChipiri makurukota anoona nezvemukati menyika masimba ekuita basa rekuferefeta kushungurudzwa kunonzi kuri kuitwa masangano akazvimirira nemapurisa, uye kushungurudzwa kwevanhu vari kunyoresa mazita avo kuti vazokwanisa kuvhota musarudzo dziri kutarisirwa kuitwa gore rino.
Rimwe remakurukota anoona nezvemukati menyika, Amai Theresa Makone veMDC-T, vaudza vatori venhau muHararare neChitatu kuti vakapihwa basa iri mushure mekunge dare remakurukota razeya nyaya dzekushungurudzwa kwevemasangano anoshanda akazvimirira.
Vatiwo dare iri harisi kufara nekuvhiringwa kuri kuitwa vanhu vari kuenda kunonyoresa kuvhota vakati pamusangano weChipiri, mutungamiriri wenyika, VaRobert Mugabe, pamwe nemutungamiri wehurumende, VaMorgan Tsvangirai, vakati mapurisa nemasabhuku haanei nevanhu vari kunoyoresa kuvhota uye anofanira kuvarega vachinyoresa kuitira kuti vagokwanisa kuvhota.
Amai Makone vati ongororo yavo ichatora svondo rimwe chete uye vanotarisira kuti mapurisa ese achawanikwa aine mhosva yekungosunga sunga nekushungurudzwa vanhu zvisina mwero acharangwa zvakaomarara pachishandiswa mutemo wemapurisa wePolice Act.
Mukati memasvondo mashoma apfuura, mapurisa ange ari kuenda kumahofisi emasangano anoshanda akazvimirira muHarare, Bulawayo nemamwe madhorobha achishungurudza nekusunga vemasangano aya achivapomera mhosva yekunyoresa vanhu kuti vavhote. Dzimwe nyaya idzi dziri mumatare edzimhosva.
Apo Amai Makone vange vari kuita musangano nevatapi venhau, mapurisa ange ari kurova nhengo dzeWomen of Zimbabwe Arise dzange dziri kufora dzichienda kudare reparamende dzichida kutura zvichemo zvadzo maererano nebumbiro iri kumutauriri wedare re House of Assembly, VaLovemore Moyo.
Amai Makone vashora kuita kwemapurisa uku vakati vachaongororawo zvaitika neChitatu.
Nhengo dzeWoza idzi dzarohwa zvakaipisisa dzikakandirwa hutsi hunokachidza dzikatadza kusvika kuparamende.


text:
WASHINGTON —
Nyaya yebumbiro remitemo idzva inenge icharamba ichinetsa zvichitevera danho idzva rave kutorwa nebato reZanu PF rekuti zvinetswa zvichiri kuda kugadziriswa zvinosvika makumi matatu, izvo Zanu PF inoti inoda kuti zvitange zvawiriranwa pasati pataurwa nezvegwaro rebumbiro.
Mumwe wemasachigaro eCOPAC, vachimirira Zanu PF, VaPaul Mangwana, vanoti kunyange hazvo bato ravo rine chido chekuti munyika muve nebumbiro idzva, harisi kuzotambira bumbiro risingaremekedzi zvakarwirwa nevanhu kuti nyika isununguke, zvakaita sekuendeswa kwemasimba kumatunhu nezvimwe.
Mashoko aimbobuda airatidza kuti misaridzirwa yaive mitanhatu chete, kwete makumi matatu ave kutaurwa neZanu PF aya.
VaMangwana vanoti vari kutarisira kusangana neMuvhuro kuitira kuti vagadzirise nyaya idzi, asi vazivisa kuti kana zvisina kuwiriranwa hapana bumbiro richabuda, zvichireva kuti sarudzo dzinenge dzoitwa nebumbiro riripo.
Muna Chikunguru, VaMangwana vakambobuda vachizvirova dundundu vachizivisa vana veZimbabwe kuti vakanga vapedza basa rebumbiro idzva uye vaigutsikana nezvavakanga vaita.
Asi gurukota rezvebumbiro nemabasa eparamende, VaEric Matinenga, vanoti havazivi kuti zvinetswa makumi matatu zvave kunzi neZanu PF zviripo izvi zvakabva kupi, asi vatenda kuti pachine zviri kutadza kuwiriranwa, kunyange hazvo vasina kubuda pachena kuti zvingani.


text:
Kukombodza (migodhi)
Shoko rokuti kukombodza (beneficiation or value addition) rinotaura pamusoro pemhindu dzose dzinoitwa dzokuvandurira chitofu chinobva kumigodhi kuti chisvike apo chinozokwaniswa kubikwa chichinyautswa mumabhaera emoto. Mhindu idzi dzine chinangwa chokupatsanura dombo rine muchegwa une mari nedombo mambara risina mari. Izvi zvinenge zvakapangama nokuti dombo rinozonobikwa mubhaera ndeiro rinenge rine muchegwa wemari kunyanya kwete imwe mbwizhu yose isina chiguro kana chimuko pairi. Izvi zvinoita kuti kambani dzisarasikirwa nemari kutenga magetsi achibikiswa dombo mambara.
Mhindu dzinoitwa dzinosanganisira: kutsemura kana kubanda mabwe nemhandamabwe, kugaya mabwe nezvigayo zvine mabhora esimbi, kupatsanura mambara nemuchegwa wemari, nokukokorodza muchegwa wemari.
Shoko rokuti kukombodzwa rinokwaniswa kushandawo kutsanangurwa zviri kurongwa muZimbabwe kuti ngoda ivezwe nokukwenenzwerwa muZimbabwe. Izvi zvinoita kuti ngoda iyevedze kuvatengi yave kupenya, saka inenge yave kuchizotengeswa kunyika dzokunze nomutengo wepamusoro. Kana ngoda isina kuvezwa sezvizvi, ingori dombo rakabva pasi pemugodhi mutengo pacarat unenge uri pasi. Kukombodza zviwanikwa zveZimbabwe munyika imomo zvinobatsira kuwanisa vanhu mabasa pane kupa vekunze mabasa mamwechetewo.
Tiri ipapa ndipo panokosherewo kuti zvirimwa zvakaita sana donje zvinge zvichitengeswa ava machira kwete kutengesa mabhero edonje. Chisina kukombodzwa hachina mari inodarika icho chakakombodzwa - kuEnglish ndiyo inonzi beneficiation or value-addition.
Kurerutsa Mutauro[chinja | edit source]
Shoko rokuti kukombodzwa rinotodzana nerekuti kukomborera rinoreva kuitira zvakarurama, zvinofadza, zvinopfumisa panyama kana pamweya. Nenzira imwe, chiro chinenge chakombodzwa chinenge chapfuma pamutengo wacho uye chapfumisawo nyika nevanochishanda kuti chikombodzwe. Mutengo wacho pa tonne kana pachiyero chipi chingashandiswa unotarisirwa kukwira kwete kuderera.
Panokombodzwa chiro panoitwa zvimwe zvisina hukoshi hwepamusoro zvinopatsanurwa kubva kune zvakakosha zvichiraswa kana kutengeswa sechimwe chibereko chinoshandawo chiri choga. Zvinoraswa tingazvifananidza nedemhe rakomborwa zvemukati zvakakosha iro rakasara rava demhe.


text:
Varume zvamunoita munozvirambisa nevakadzi mega:
1. Varume you take things for granted, even muchipihwa makumbo everyday. The more you are given the less the effort you put on your wife.
2. Chero ini murume ndatunda aaah. Hamuna kana hanya kuti isu vakadzi tatunda here.
3.Kana mabva kunohura hamuchasviri mumba.
4. You are so much concerned nekunhuwa kwevakadzi musingazive kuti imi you could be worse. Kunhuwa mukanwa, hapwa, machende…etc gezai musati masvirana mogeza mapedza futi. Perfume ngadzive dzemari dzamunoisa. Huronyo wega haunhuwi asi ukasangana nemvura yemukadzi, mutundo nedikita zvinobva zvaita worse(remember kuti munopfuura nehuronyo ndimo mumwe chete munopfuura neweti saka gezei.
5. Havasi vese vakadzi vasingadye mboro,vanodzisema,it could be that yako inonhuwa same applies kuvakadzi futi.
6. Remember the fatter you are the more the chances of you kuti unhuhwe actually the more the smell and excretion.
7. Kuridza mhere kwemukadzi hazvirevi kuti uri kugona sometimes ari kurwadziwa or wakamutsimbirira or wamudzimbira. Kana achinakirwa anotaura ega uye unongozviona nekufema kwacho rega ataure ega kuti unonaka kwete kuti “Sweetie ndinonaka here? ”
8. Don’t over praise mukadzi zviri unrealistic hauzoti “If you were a Mcdonald burger i would call you, Mcbeautiful” or Kuti zviye kana wave kutunda woti ndinokutengera chitima zvese nenjanji yacho iwe usina kana bhasikoro.
9. Vakomana vazhinji kana vakubata mari tino zivakuti vanomborara kumahure. Saka kana uchidakunzi uri murume chaiye rara mumba mako uripadhuze nemumwe wako. Mukada kugara kusmall house muchasvirirwa vakadzi pabed yako uri kumba kwehure.
11. Varume vese munotaura kuti munogona kukwira asi 90% yevakadzi vari munzara.
12. Regai kushandisa zvanakidza Rudo pana Chipo. Ava vanhu vakatosiyana ask your woman how she wants it uye kana akuudza asazomuti uri hure wakazvidzidzira kupi, thats why tichizo pretender.


text:
HARARE —
Mutevedzeri wemutungamiri wenyika, Va John Landa Nkomo, vashaya muHarare neChina mushure mekurwara kwenguva refu nechirwere chegomarara.
Vachizivisa nyika zvaitika, mutungamiri wenyika, VaRobert Mugabe, vaudza vatori venhau pa State House kuti VaNkomo vashaya mangwanani eChina.
Munin’ina wemufi, Va Samuel Sipepa Nkomo, vanove gurukota rinowona nezvemvura uye vari ivo vari kutaura vakamirira mhuri yemufi vaudza Studio 7 kuti varwadziwa zvikuru nekushaya kwemukoma wavo.
VaNkomo, avo vange vave nemakore makumi manonwe nemasere ekuberekwa, vanonzi vakarwara kwenguva refu vakambonorapwa ku South Africa uye vakazodzoka munyika ndokuenderera mberi nekurapwa kusvika vazofa neChina.
VaNkomo ndivo mutevedzeri wemutungamiri wenyika wechina kufa vari pachigaro zvichitevera kufa kwakaita Va Joshua Nkomo muna 1999, Va Simon Muzenda muna 2003 pamwe naVa Joseph Msika muna 2009.
Va Sipepa nkomo vati vehukama vakatarisirwa kubva kumativi mana enyika vakananga ku harare kuti vasangane mangwana manheru nechinangwa chekuwona kuti hurongwa hwekuradzikwa kwavo huchafambiswa sei.
Va john Nkomo vakaberekwa musi 22 Nyamavhuvhu muna 1934 vakave nhengo ye African National Congress kubva muna 1958 kusvika muna 1959 ndokuzova nhengo ye National Democratic Party muna 1960 vasati vave nhengo ye Zapu muna 1961.
Vakazosungwa vakagara kujeri reku Gonakudzingwa kwemakore maviri kubva muna 1966 kusvika muna 1968.
Vakazove nhengo ye African National Council pavakasarudzwa kuve mutevedzeri wemunyori webato iri muna 1971. Muna 1977 vakapinda musangano we Geneva Conference vari muchikwata chaitungamirwa namushakabvu Va Joshua Nkomo vakazokuvara muna 1977 pakaputika bhambu mu Zambia rakawuraya Va Jason Ziyapapa Moyo.
Kubva muna 1980 kusvika muna 1985, vakange vari nhengo yeparamende yaimirira Matabeleland North uye muna 1981 vakasarudzwa kuve mutevedzeri wegurukota rinowona nezvemakambani nemhando dzemoto. Kubva muna 1982 kusvika muna 1984, VaNkomo vakange vari gurukota rehurumende rinoshanda riri muhofisi memutungamiri wehurumende vachiona nezvemabasa emutevedzeri wemutungamiri wehurumende.
Muna 1984 vakazodzingwa muhurumende vari mumwe wevanhu vaviri vaiva nhengo dze Zapu dzakanga dzasara dziri muhurumende. Kubva muna 1985 kusvika muna 1990, vakange vari nhengo yeparamende yaimirira Tsholotsho vakazove gurukota rinowona nezvevashandi kubva muna 1988 kusvika muna 1995 ndokuzosarudzwa zvakare senhengo yeparamende inomirira Bulawayo North kubva muna 1990 kusvika muna 1995.
Vakasarudzwa zvakare muna 1995 kuti vamirire Bulawayo North kusvikira mugore ra 2000 uye muna 1995 vakadomwa kuva gurukota rezvematunhu nebudiriro kumaruwa ndokuzoitwa gurukota rezvematunhu nekuvakwa kwedzimba muna 1997.
Vakazoitwa gurukota rezvinoitika mukati menyika muna 2002 vasati vaitwa gurukota rehurumende rinoshanda riri muhofisi memutungamiri wenyika muna 2002.
Vakazosarudzwa kuve mutauriri weparamende kubva muna 2005 kusvika muna 2008 vasati vadomwa kuve gurukota rehurumende rinowona nezvekupodzwa kwemaronda zvichitevera kuumbwa kwakaitwa hurumende yemubatanidzwa. Muna 2009 makare ndimo mavakave mutevedzeri wemutungamiri wenyika.


text:
Bhaibheri Rinoti Chii Nezveungochani?
Mhinduro yeBhaibheri
Mwari akasika vanhu kuti vaite bonde asi izvi zvinongoitwa nemurume nemudzimai vakaroorana. (Genesisi 1:27, 28; Revhitiko 18:22; Zvirevo 5:18, 19) Bhaibheri rinorambidza bonde rinoitwa nengochani kana kuti nemurume nomukadzi asi vasina kuroorana. (1 VaKorinde 6:18) Izvi zvinosanganisira kurara vose, kubata-bata sikarudzi yomumwe kana kuti kuita bonde nemukanwa kana kuti nokunobuda netsvina.
Kunyange zvazvo Bhaibheri richirambidza ungochani, haribvi rati chivengai ngochani dzacho. Asi kuti vaKristu vanotorayirwa kuti ‘varemekedze vanhu vose.’
Munhu anogona kuzvarwa ari ngochani here?
Bhaibheri haritauri nezvazvo, asi rinoratidza kuti tose tinoberekwa tichida kuita zvinopesana nemirayiro yaMwari. (VaRoma 7:21-25) Saka panzvimbo pokuti ritaure zvikonzero zvinoita kuti munhu ave nechido chokuita ungochani, Bhaibheri rinorambidza ungochani.
Ungafadza sei Mwari pasinei nokuti une chido chokuita ungochani?
Bhaibheri rinoti: “Usaitwa muranda nemuviri wako. Uraya chido chose chokuda kuita bonde nenzira isina kunaka.” (VaKorose 3:5, Contemporary English Version) Kuti uuraye zvido zvakaipa, izvo zvinoita kuti uite zvashata, unofanira kudzora mafungiro ako. Kana ukagara uchifunga zvinhu zvakanaka, zvichakuitira nyore kukurumidza kubvisa zvido zvakaipa. (VaFiripi 4:8; Jakobho 1:14, 15) Zvinogona kukuomera pakutanga, asi nokufamba kwenguva zvinogona kuzokuitira nyore. Mwari anovimbisa kukubatsira kuti uve ‘mutsva musimba rinoita kuti pfungwa dzako dzishande.’—VaEfeso 4:22-24.
Vanhu vakawanda vasiri ngochani vari kurwisawo chido chokurara nomunhu wavasina kuroorana naye nokuti vanoda kuita zvinotaurwa neBhaibheri. Somuenzaniso, vose vasina kuroora kana kuroorwa uye vasina tarisiro yokuroorana nemumwe munhu kana kuti vakaroorana nemunhu ane urema hunomutadzisa kuita bonde, vanodzora chido chokurara nemumwe munhu pasinei nemiedzo yavangasangana nayo. Vari kurarama vachifara, uye vaya vane chido chokuita ungochani vanogona kuita zvimwe chetezvo kana vachida kufadza Mwari.
Inzwa zvimwe
Zvatingaita Kuti Tikunde Miedzo
Josefa paakaedzwa kuti aite upombwe, chii chakamubatsira kuti asakundwa nemuedzo?


text:
Mboro haina maziso – Ndakasvirwa nebofu ndikanzwa nhapitapi
Ndainge ndakaroorwa nemurume ainge anemari apa inini ndainge ndisina kana chinhu kwatakasangana kwacho you wouldn’t believe but I guess mwari can change hupenyu hwako just like that. Ndakasangana nemurume wangu paparty yecousin yangu iye aitonge awuya neshamwari yake, ndakawona munhu achiuya kwandiri ndikabhoda kutiza nekuti ndainyara varume asi ndakapedzisira ndangomira ndikabva ndaita kunge ndafreezer akandimhoresa ndikatadza kubiritsa kana one word, akaburitsa pen nepaper out of all things ndokunyora number dzake ndokubva anditambidza. Ndakangoti these days munhu would give you a fone and ask you to put your number but ndakangotambira ndokubva ndaisa muhomwe.Takazoroorana kusvikira nanhasi.
Murume wangu ainge ane brother yake raiva bofu waaigara naye saka pandakaroorwa ndakangobva ndagara kumba didn’t even think of kutsvaga basa nekuti ndainge ndichichengeta bamunini murume wangu achiyenda kubasa. Bamunini hapana zvavaigona kuita vasina help asi vaigeza havo vega.Ndakayita nguva yekuti murume ainge achipota achiyenda out nebasa saka panguva yakadai ndaipota ndichizvibata bata manheru pandinenge ndamufonera dzimwe nguva ndaiwona hangu pono ndozvibata kusvikira ndazvitundisa and ndaitonge ndajaira since bedroom yedu was upstairs ndaitoisa volume coz ndaiziva kuti ndiri ndega.Bamunini vainge vakura varikuma 23years but vaigara vangori vega and sometimes ndaitombozvibvunza kuti vachiri mukomana here kana kuti, ndainge ndisati ndambovabvunza.Kugara kwedu tese made us get closer mazuva ese he felt kuti ane munhu anomudawo panyika.
Mumwe musi ndiripakati pekuwona pona murume wangu asipo ndainge ndasiya bamunini downstairs kuroom kwavo ndipo pandakanzwa door kuvhurwa ndikatsvaga remote kuti ndidzore volume ndikaishaya apa bamunini vainge vakamira padoor vachinzwa zvese. Bamunini vakabva vati nhai maiguru semurikuchemerera kunge munhu arikusvirwa ivo mukoma vasipo hakasi kekutanga ndichikunzwai mukoma varikuzviziva here kuti murikupota muchisvirwa nevamwe varume ivo vasipo.


text:
CHITSAUKO 98
Nyaya Yekutsvaka Chinzvimbo Inotangazve
MATEU 20:17-28 MAKO 10:32-45 RUKA 18:31-34
JESU ANOTAURAZVE NEZVERUFU RWAKE
KUBATSIRA VAAPOSTORA PANYAYA YOKUDA UKURU
Jesu nevadzidzi vake vava kubuda muPereya vari parwendo rwavo rwokuJerusarema. Vanoyambuka Rwizi rwaJodhani pedyo neJeriko, vaine vamwe vari kuendawo kuPaseka ya33 C.E.
Jesu ari kufamba ari pamberi pevadzidzi vake, achida kusvika muguta Paseka isati yatanga. Asi vadzidzi vari kutya. Nguva yakapfuura, Jesu paakanga ava kuda kuenda kuJudhiya achibva muPereya anzwa nezverufu rwaRazaro, Tomasi akati kune vamwe vake: “Ngatiendeiwo, kuti tife naye.” (Johani 11:16, 47-53) Saka vadzidzi havangamborega kutya nokuti kuenda kuJerusarema kunogona kuvapinza munyatwa.
Jesu anoenda nevadzidzi vake pavo voga kuti agare avazivisa zvichaitika kwavari kuenda achiti: “Tiri kukwira kuJerusarema, uye Mwanakomana womunhu achaiswa kuvapristi vakuru nevanyori, vachamutongera rufu, uye vachamuisa kuvanhu vemamwe marudzi kuti vamuseke uye kuti vamuzvambure uye kuti vamuroverere, asi achamutswa pazuva rechitatu.”—Mateu 20:18, 19.
Aka kava kechitatu Jesu achiudza vadzidzi vake nezverufu rwake norumuko. (Mateu 16:21; 17:22, 23) Asi iye zvino ari kuti achaita zvokurovererwa padanda. Vanomuteerera, asi havanzwisisi zvaari kutaura. Pamwe vari kutarisira kuti vaIsraeri vachadzorerwa umambo hwavo pasi pano, ivo vova nezvigaro zvinokudzwa muumambo ihwohwo pamwe naKristu.
Mumwe ari kufambawo navo ndiamai vevaapostora vaviri Jakobho naJohani, avo vanofanira kunge vari Sarome. Jesu akapa vaapostora vaviri ava zita rinoreva kuti “Vanakomana Vokutinhira,” izvo zvinoratidza pachena kuti vanhu vanokurumidza kugumbuka. (Mako 3:17; Ruka 9:54) Varume ava vava nenguva vachiratidza kuti vanoda kuzova nezvinzvimbo zvepamusoro muUmambo hwaKristu. Amai vavo vanozviziva. Saka nhasi vanoenda pana Jesu vomugwadamira, vachimukumbira kuti avaitirewo chimwe chinhu. Jesu anovabvunza kuti: “Munodei?” Ivo voti: “Ndinokumbirawo kuti vanakomana vangu ava vaviri vagare, mumwe kuruoko rwenyu rworudyi uye mumwe kuruboshwe rwenyu muumambo hwenyu.”—Mateu 20:20, 21.
Kutaura zvazviri chikumbiro ichi chiri kubva kuna Jakobho naJohani. Sezvo atorondedzera kunyadziswa kwaachaitwa, Jesu anoti kwavari: “Hamuzivi zvamuri kukumbira. Munogona here kunwira mukapu yandava kuda kunwira?” Ivo vanomupindura kuti: “Tinogona.” (Mateu 20:22) Kunyange zvakadaro, vangangove vasiri kuziva kuti zvavari kutaura zvinorevei.
Zvisinei, Jesu anovaudza kuti: “Chokwadi muchanwira henyu mukapu yangu, asi izvi zvokugara pasi kuruoko rwangu rworudyi nokuruboshwe rwangu handisi ini ndinopa izvozvo, asi ndezvevaya vakazvigadzirirwa naBaba vangu.”—Mateu 20:23.
Vamwe vaapostora gumi pavanonzwa nezvechikumbiro chaJakobho naJohani vanotsamwa nazvo. Kungava here kuti Jakobho naJohani ndivo vaiva pamberi panharo dzakamboitwa dzokuti ndiani mukuru kune vamwe? (Ruka 9:46-48) Kunyange kana zvisiri izvo, chikumbiro ichi chabudisa pachena kuti vaapostora 12 ava havana kushandisa zano raJesu rokuti vazvibate sevaduku. Shungu dzokuda kuva nezvinzvimbo zvepamusoro dzichiripo.
Jesu anosarudza kugadzirisa nyaya iyi yamuka zvekare uye kufungirana zvakaipa kwairi kukonzera. Anodana vaapostora vake 12 ovapa zano rerudo achiti: “Munoziva kuti vaya vanonzi vanotonga marudzi vanozviita madzishe paari uye vakuru vavo vanoshandisa simba paari. Izvi hazvina kudaro pakati penyu; asi munhu wose anoda kuva mukuru pakati penyu anofanira kuva mushumiri wenyu, uye munhu wose anoda kuva wokutanga pakati penyu anofanira kuva muranda wevamwe vose.”—Mako 10:42-44.
Jesu anovaudza kuti vamutevedzere. Anotsanangura kuti: “Zvakafanana noMwanakomana womunhu asina kuuya kuzoshumirwa, asi kuzoshumira nokupa mweya wake kuti uve rudzikinuro mukutsinhana nevazhinji.” (Mateu 20:28) Jesu ava nemakore anenge matatu achishumira vamwe. Uye achatozviita kusvika pakufira vanhu! Vadzidzi vanofanira kutevedzera Kristu pakuva nechido chokushumira vamwe kwete kushumirwa ivo, kuva vaduku kwete kuva nezvinzvimbo zvepamusoro.
Inzwa zvimwe
Vavarira Kuva Muduku Pane Vamwe
Tingazvininipisa sei pakugarisana kwatinoita nevamwe?


text:
Ndakafongoresa babe rakabata pachikwenzi ini ndokuinyudza yese, hapana chinonaka sekusvira zvekubirira! Musi uyu ndakafara sei iwe masasi eharare kubva pandakatanga kusvira 1998 ndanga ndisina kumbosvira mukadzi akapfeka tuma mini-skirt and zvaitondinetsa kuti nei zvichidaro. Pandakwira taxi nebabe iri I was happy, takatanga kutaura paya munongozivawo vasikana ve mzansi vanoda maZimbabweans too much. Ndakangobuda hangu ka R30 ko ndaidiii ini ndambowanawo akapfeka mini-skirt.
Kune vakadzi vanochengeta choya vakomana uuuuuuhm kuita zisango chairo unoita seuchamutsana nenyati mumazichoya achooo uuu, hanzi i culture yedu hatibvumirwe kugera choya kusvika taroorwa. Musi wekuchigera panotoda lawn mower chaiyo chigero hachingambogeri ipapo. Takatanga zvedu kubatabata tisati tapinda muchisango macho chaimo. MaSouth Africans ma auto chaiwo kungodai atotota, maZimbabweans unobata wabata ugokisa wakisa pamwe ukatosvika pakupinza asina kutota.
Vakomana hapana chinonaka sekusvira zvekubirira. Ndakafongoresa babe rakabata pachikwenzi ini ndokuinyudza zvangu. Babe raiita kufambirira richipinda muchi kwenzi chiya ini ndichingoteverera chete irimo, mwana uyu asikana kusajaira mboro here kana kuti hiii nhai? Akatanga kubvunda muviri wese zvekuti waiona nematako achiita kuzuzuma so. Hana yairova but munongozivawo kana mboro yakamira munhu anunge achifunga nemboro anozofunga chaizvo atunda. Zvino musoro wese kusvika padumbu zvanga zvachiti njooo mugwenzi ini nematako nebeche tisu tanga tasara tiri pamhene zvedu. Ndakaramba ndichinyudza mboro chete apa babe richingofema semombe yakasungwa pajoko riri mugwenzi imomo.
Ndazonzwa babe rosura ndikaziva kuti razipirwa, kana uchida kuti babe risure unopinza mboro yose mubeche wobudisa yose panze woipinza futi, ukazviita uchiwedzera speed yekupinza nekubudisa unobva wawanza pressure mubeche saka unozonzwa mukadzi achisura nekubeche uku because paunopinza mboro inenge ichifosa mhepo out yet mboro inenge yakazadza beche saka pachizorira manje kuti bweeee.


text:
KUBVUNZURUDZA | MASSIMO TISTARELLI
Mugadziri Wezvidhori Zvemabhatiri Anotsanangura Kutenda Kwake
Purofesa Massimo Tistarelli musayendisiti paUniversity of Sassari kuItaly. Ndemumwe wevapepeti vemagazini nhatu dzesayenzi uye akabatsira pakunyora nyaya dzakawanda dzine chokuita nesayenzi. Anoongorora zvinoita kuti vanhu vazive kuti uyu ndinhingi uye zvinhu zviri nyore zvakadai sokugamha bhora. Akabva agadzira zvidhori zvemabhatiri zvinoona, kuti zvitevedzere zvinoitwa nevanhu. Vanyori veMukai! vakavabvunza nezvebasa ravo semusayendisiti uye kutenda kwavo.
Mhuri yenyu yaipinda chitendero chipi?
Vabereki vangu vaipinda Roma zvezita. Pandaikura, ndaifarira nyaya dzinoramba kuti kuna Mwari. Ndakadzidziswa kuti vanhu vakatanga vari mhuka uye ndaitobvuma kuti ndicho chokwadi. Kunyange zvazvo ndakanga ndisingatendi kuti kuna Mwari, pasi pemwoyo wangu ndaiti kune mumwe munhu ane simba kutidarika. Saka ndakabva ndatanga kuongorora dzidziso dzechiBuddha, chiHindu, uye chiTao asi hapana chakandigutsa pane zvandakawana.
Chii chakaita kuti mufarire zvesayenzi?
Kubvira ndichiri muduku, ndaifarira zvemichina. Ndaiwanzodambura-dambura matoyi angu emagetsi ndobva ndatanga kubatanidza chimwe nechimwe. Baba vangu vaiita basa rokuona mashandiro anoita maredhiyo nemafoni saka ndaigara ndichivanaya nemibvunzo nezvebasa ravo.
Basa renyu somusayendisiti rinosanganisirei?
Ndakadzidzira zveelectronic engineering paUniversity of Genoa, uye ndakadzidzira nezvokugadzirwa kwezvidhori zvemabhatiri. Ndakanyanya kuona nezvemashandiro anoita ziso remunhu uye kudzidzira kugadzira zvinhu zvinoedza kutevedzera mashandiro aro.
Chii chinokushamisai nezvemashandiro anoita ziso?
Mashandiro arinoita anoshamisa. Rinogona kukuudza kuti chawaona chii. Somuenzaniso, chimbofunga zvinoitika paunogamha bhora. Paunomhanya kunogamha bhora ziso rinoramba rakatarisa pane bhora. Mupfungwa dzako bhora rinenge richiita sokuti harisi kufamba.
Panguva imwe chete, mashandiro anoita ziso anoita kuti uone kumhanya kunenge kuchiita bhora uye kuti ringanodonhera papi. Zvinoshamisa ndezvokuti zvose izvi zvinenge zvichiitika mutsinga dzinonzi retina. Tsinga dzinobva muziso dzichienda kuuropi dzinotumira mashoko kuuropi, uropi hwobva hwaziva zviri kudiwa hwokuudza kuti umhanye kunogamha bhora. Mashandiro anoita ziso chokwadi anoshamisa.
Chii chakaita kuti mubvume kuti Musiki ariko?
Muna 1990, ndakapedza mwedzi yakati kuti ndiri muDublin, kuIreland, ndichidzidza ndiri paTrinity College. Pataidzokera kumba ndiine mudzimai wangu Barbara, takakurukura nezveramangwana revana vedu. Takafungawo zvokushanyira hanzvadzi yangu uyo ari mumwe weZvapupu zvaJehovha. Hanzvadzi yangu yakandipa bhuku raLife—How Did It Get Here? By Evolution or by Creation? rakabudiswa neZvapupu. Zvandakaverenga zvakandishamisa nokuti zvakaratidza kuti pakaitwa ongororo yakasimba. Ndakabva ndaona kuti ndakanga ndabvuma dzidziso yokuti vanhu vakatanga vari mhuka ndisina kumbonyatsoongorora nyaya yacho. Somuenzaniso, ndaifunga kuti dzidziso iyi yokuti vanhu vakatanga vari mhuka inonyatsotsigirwa nezvisaririra zvemhuka kana kuti zvemiti zvava nemamiriyoni emakore. Asi ichi hachisi chokwadi. Kutaura chokwadi, pandairamba ndichiongorora nyaya dzokuti vanhu vakatanga vari mhuka, ndaibva ndatoona kuti dzidziso iyi haina uchapupu hwechokwadi.
Ndakafunga nezvebasa rangu rokugadzira zvidhori. Unyanzvi hwaani hwandiri kutevedzera?
Ndakafunga nezvebasa rangu rokugadzira zvidhori. Unyanzvi hwaani hwandiri kutevedzera? Ndaisazombofa ndakagona kugadzira chidhori chinogona kugamha bhora sezvinoita munhu. Chidhori chinogona kugadzirwa kuti chigamhe bhora kwete chichiita zvokuzvifungira. Hachikwanisi kuita zvinhu zvachisina kugadzirirwa kuti chiite. Uchenjeri hwedu hwakakura chaizvo kudarika zvinoitwa nemichina nokuti michina yacho yakatoita zvokugadzirwa nemunhu! Izvi nezvimwewo ndizvo zvakaita kuti ndipedzisire ndaona kuti kune Musiki.
Zvakafamba sei kuti muzova mumwe weZvapupu zvaJehovha?
Ndingangoti, zvavaiita ndizvo zvakaita kuti ini naBarbara tizvifarire. Kudzidza kwavaiita kwakanga kusiri kwokungobvuraudza-bvuraudza. Ndakashamiswa nezvinhu zvinonyorwa mumabhuku avo zvinoratidza kuti pakaitwa ongororo yakasimba. Vanhu vakafanana neni, vanofarira zvinhu zvine uchapupu uye zvinoratidza kuti pakaitwa ongororo yakasimba kwete kungonyora. Somuenzaniso, ndakanyanya kufarira nyaya dzouprofita dziri muBhaibheri. Kuongorora kwandaiita nyaya idzodzo dzouprofita kwakaita kuti ndione kuti chokwadi Bhaibheri rakabva kuna Mwari. Muna 1992, ini naBarbara takabhabhatidzwa seZvapupu zvaJehovha.
Kudzidza kwenyu nezvesayenzi kwakaderedza kutenda kwenyu here?
Kana, kwakatoita kuti kutenda kwangu kusimbe. Somuenzaniso, chimbofungai kuti tinokwanisa sei kuziva kuti uyu ndinhingi. Mumaawa mashoma shoma kacheche kazvarwa kanenge kava kutogona kuziva musiyano wezviso zvevanhu. Imi neni kana pane munhu watinoziva tinogona kumuziva kunyange ari pakati pemhomho yevanhu. Tinogona kuona kuti ari kufara here kana kuti akatsamwa. Asi chatisingazivi ndechokuti pane zvakawanda zvinoitika muziso nemupfungwa zvinozoita kuti tikwanise kuziva zvose izvi.
Kutaura chokwadi, ndinonyatsobvuma kuti mashandiro anoita ziso chipo chaicho chinobva kuna Jehovha Mwari. Zvipo zvaanotipa kusanganisira Bhaibheri, zvinoita kuti ndide kumutenda uye kuudzawo vamwe nezvake. Uyewo ini pachangu ndinonzwa ndichifanira kurumbidza Mwari pamusana pemabasa ake.


text:
Ads / Pub
Atlas Cheetah C FSX & P3D
Nokuti FS2004 shanduro tinya pano. The Atlas Cheetah ari murwi ndege yeSouth African Air Force. Ndicho chinhu chikuru ndiwedzere pakati Dassault Mirage III. dzomutauro nhatu dzakasiyana vakasikwa, hunyambiri chekutonga Cheetah D, uye chimwe chigaro Cheetah E uye Cheetah C. The Cheetah zvave pamudyandigere chikatsiviwa Saab JAK-39 Gripens
pasuru iyi ine zvachose itsva chinooneka muenzaniso uye airfile kwave redone kuvandudza kutiza simba pamusoro aircraft.It inosanganisira mumwe muenzaniso chete dds textures, uye kusarudza vakawanda chombo configurations, tsika ichirira, uye mapuranga pamwe nendege zvakananga gauges, uye nyore kuverenga clickable rakapotsa Cockpit. Zvinoitawo ine kushanda radar, kamera simulated gauges, mumwe MFD itsva, zvitsva Nav zviridzwa, zvuva mutserendende uye ruzha nemigumisiro. Kunosanganisirawo sezvinongoita uye yakafara chinovhara remadziro. Tapota verenga zvinyorwa (PDF). Musabata L (Lights) nokuti pashure-burner anokonzerwa.
pasuru iyi ine zvachose itsva chinooneka muenzaniso uye airfile kwave redone kuvandudza kutiza simba pamusoro aircraft.It inosanganisira mumwe muenzaniso chete dds textures, uye kusarudza vakawanda chombo configurations, tsika ichirira, uye mapuranga pamwe nendege zvakananga gauges, uye nyore kuverenga clickable rakapotsa Cockpit. Zvinoitawo ine kushanda radar, kamera simulated gauges, mumwe MFD itsva, zvitsva Nav zviridzwa, zvuva mutserendende uye ruzha nemigumisiro. Kunosanganisirawo sezvinongoita uye yakafara chinovhara remadziro. Tapota verenga zvinyorwa (PDF). Musabata L (Lights) nokuti pashure-burner anokonzerwa.
Size 22.3 MB
Downloads 8 284
Created 30-08-2012 16: 17: 46
Akachinja 15-10-2012 23: 08: 28
rezinesi
Freeware
3D Virtual Cockpit
Port-Over FS2004 (pasina DXT10)
Wedzerai-mberi kunoenderana FSX-SP2 & FSX-Steam & Prepar3D v1 (v2 & 3 kuedza)
Ads / Pub


text:
NYAYA YOUPENYU
Chikomborero chaJehovha Chakandipfumisa
NDAKABEREKWA muna 1927 mutaundi diki rinonzi Wakaw, mudunhu reSaskatchewan, kuCanada. Mumba medu maiva nevana 7, vasikana vatatu uye vakomana vana. Saka ndakajaira kugara nevanhu vakawanda kubvira ndichiri mudiki.
Zvinhu zvakanga zvakatiomerawo panguva yakaderera upfumi pasi rose kuma1930. Takanga tisina hedu kupfuma asi hapana musi watakarara nenzara. Taiva nemombe yedu uye taichengeta huku, saka taisashaya mukaka, kirimu, chizi uye mazai pamba pedu. Hapana akanga asina basa rekuita pamba.
Pane zvakawanda zvaiitika mazuva iwayo zvandichiri kuyeuka. Semuenzaniso, baba pavaienda kudhorobha mumwaka wematsutso kunotengesa zvataiwana papurazi redu, vaiwanzodzoka kumba vaine bhokisi remaapuro achangotanhwa uye mumba maibva mazara nekunhuwirira kwemaapuro. Zuva rega rega taidya maapuro ainaka chaizvo.
MAWANIRE AKAITA MHURI YEDU CHOKWADI
Vabereki vangu vakatanga kunzwa chokwadi ndiine makore 6. Mwanakomana wekutanga mumba medu ainzi Johnny ainge afa achangobva kuberekwa. Vabereki vangu vakashungurudzika vakanobvunza mupristi kuti, “Johnny aenda kupi?” Mupristi wacho akati Johnny ainge asina kubhabhatidzwa, saka akanga asina kuenda kudenga. Akaudzawo vabereki vangu kuti kana vakamupa mari aizonyengeterera Johnny kuti aende kudenga. Dai uriwe waizonzwa sei? Vabereki vangu vakagumbuka chaizvo zvekuti havana kuzombotaurazve nemupristi iyeye. Asi vakaramba vachinetseka kuti Johnny akanga aendepi.
Rimwe zuva amai vakaona kabhuku kakabudiswa neZvapupu zvaJehovha kanonzi Where Are the Dead? Vakakaverenga neshungu. Baba pavakadzoka, amai vakataura vachifara kuti: “Iye zvino ndava kuziva kuti Johnny aripi! Iye zvino akarara, asi nerimwe zuva achamutswa.” Usiku ihwohwo baba vakaverenga kabhuku kacho kese. Vabereki vangu vakanyaradzwa chaizvo pavakaona kuti Bhaibheri rinotaura kuti vakafa vakarara uye kuti vachamutswa.—Mup. 9:5, 10; Mab. 24:15.
Zvavakadzidza zvakachinja upenyu hwavo, zvikaita kuti vafare uye vanyaradzwe. Vakatanga kudzidza Bhaibheri neZvapupu uye kupinda misangano neungano diki yaiva muWakaw. Vanhu vakawanda vaiva muungano iyi vaibva kuUkraine. Pasina nguva, vabereki vangu vakanga vava kuita basa rekuparidza.
Pashure paizvozvo, takatamira kuBritish Columbia uye ungano yeko yakatigamuchira zvakanaka. Ndinofara chaizvo pandinofunga kunakidzwa kwataiitwa semhuri tichigadzirira Nharireyomurindi yataizodzidza musi weSvondo. Kuda kwataiita Jehovha uye chokwadi chemuBhaibheri kwakaramba kuchiwedzera. Ndakaona kuti Jehovha aitikomborera.
Sevana vadiki zvakanga zvisiri nyore kuti tiudze vanhu zvatinotenda. Asi chakanyanya kutibatsira ndechekuti ini nemunin’ina wangu Eva taiwanzogadzirira mharidzo yekushandisa muushumiri mwedzi iwoyo, toienzanisira paMusangano Webasa. Izvi zvakatibatsira kuti tigone kutaura nevanhu nezveBhaibheri, kunyange zvazvo tainyara. Ndinotenda chaizvo madzidzisirwo atakaitwa basa rekuparidza.
Chimwe chandinoyeuka ndechekuti pataiva vadiki vanhu vari mubasa renguva yakazara vaiwanzouya kuzogara kumba kwedu. Somuenzaniso, tainakidzwa chaizvo Hama Jack Nathan avo vaiva mutariri wedunhu pavaiuya kuzogara kumba kwedu panguva yavainge vashanyira ungano yedu. * Vaitaura nyaya dzakawanda dzinonakidza uye mashoko avo anokurudzira akatibatsira kuti tide kushumira Jehovha takatendeka.
Ndinoyeuka ndichiti nechemumwoyo, “Kana ndakura ndoda kuzoita saHama Nathan.” Ndakatozoona kuti muenzaniso wavo waindibatsira kuti ndide kuzoita basa renguva yakazara. Pandakazosvitsa makore 15, ndakanga ndatsidza kushumira Jehovha. Muna 1942, ini naEva takabhabhatidzwa.
KUSANGANA NEMIEDZO
Munguva yeHondo Yenyika II, vanhu vainzi vanofanira kuratidza kuti vanoda nyika yavo, uye mumwe mudzidzisi ainge akaoma musoro ainzi Miss Scott akadzinga vanin’ina vangu vaviri nekahanzvadzi kangu kuchikoro. Akavadzingirei? Vakanga varamba kusaruta mureza. Akabva audza mudzidzisi wangu kuti andidzingewo pachikoro. Asi mudzidzisi wangu akati, “Munyika ino munhu wese ane kodzero yekusarudza zvaanoda panyaya yemhemberero dzenyika.” Miss Scott vakaramba vachimanikidza mudzidzisi wangu, asi akati, “Zvandataura ndizvozvo.”
Miss Scott vakati: “Aiwa haisi nyaya yekuti unosarudza zvaunoda. Ukasadzinga Melita chikoro ndichakumhan’arira.” Mudzidzisi wangu akatsanangurira vabereki vangu kuti aifanira kundidzinga chikoro kuti arambe ari pabasa, kunyange zvazvo aiziva kuti zvakanga zvisina kunaka. Asi takawana mabhuku ekuchikoro nezvimwewo zvaitibatsira kudzidza tiri kumba. Takazotamira kune imwe nzvimbo iri makiromita 32 kubva pataigara uye takawana nzvimbo pane chimwe chikoro.
Munguva yehondo mabhuku edu akanga ava kurambidzwa, asi takaramba tichiparidza paimba neimba tichishandisa Bhaibheri chete. Saka unyanzvi hwedu hwekuparidza mashoko akanaka oUmambo tichishandisa Magwaro hwakawedzera. Izvozvo zvakatibatsira kuti tikure pakunamata uye tione kutsigirwa kwataiitwa naJehovha.
KUPINDA MUBASA RENGUVA YAKAZARA
Patakangopedza chikoro, ini naEva takatanga kupayona. Kuti ndiwane chekurarama nacho, ndakatanga kushanda mune chimwe chitoro. Ndakazoita kosi yemwedzi 6 yekugadzira vanhu musoro, uye izvi ndakanga ndagara ndichizvifarira ndichiri kumba. Ndakazowana basa musaruni mandaishanda mazuva maviri pavhiki uye kaviri pamwedzi ndaidzidzisawo vanhu kugadzira musoro. Basa iri raiita kuti ndikwanise kuramba ndichipayona.
Muna 1955, ndaida kupinda gungano raiva nemusoro unoti, “Umambo Hunokunda,” muNew York City, kuU.S.A., uye muNuremberg, kuGermany. Asi ndisati ndaenda kuNew York, ndakaonana naHama Nathan Knorr, avo vaishanda kumahofisi edu makuru. Ivo nemudzimai wavo vainge vauya kuzopinda gungano muVancouver, kuCanada. Panguva iyoyo, ndakakumbirwa kugadzira Hanzvadzi Knorr musoro. Hama Knorr vakafarira magadziriro andakaita musoro womudzimai wavo, uye vakati vaida kundiona. Pataikurukura ndakavaudza kuti ndaida kutanga ndaenda kuNew York, ndozopedzisira nekuGermany. Vakandikoka kuti ndizoshanda paBheteri kuBrooklyn kwemazuva 9.
Rwendo urwu rwakachinja upenyu hwangu. Pandaiva kuNew York, ndakaonana neimwe hama yechidiki yainzi Theodore (Ted) Jaracz. Ndakashamiswa paakandibvunza kuti, “Uri piyona here?” Ndakabva ndati, “Aiwa, handisi.” LaVonne, shamwari yangu, akanzwa tichitaura, achibva ati, “Ehe, ndipiyona.” Ted akabva abvunza LaVonne kuti, “Saka ndiani ari kutaura chokwadi manje, ndiwe here kana kuti ndiye?” Ndakazotsanangura kuti ndaimbopayona ndikazomira, asi ndakanga ndiri kuronga kutangazve ndichangobva kugungano.
NDAKAROORWA NEMURUME ANODA ZVEKUNAMATA
Ted akaberekwa muna1925, muKentucky, kuU.S.A, uye akabhabhatidzwa ava nemakore 15. Pashure pemakore maviri, akatanga kushumira sapiyona wenguva dzose kunyange zvazvo vemumhuri make vaisava muchokwadi. Akaramba achiita basa renguva yakazara kwemakore anenge 67 akatevera.
Muna 1946, ava nemakore 20, Ted akapedza kudzidza mukirasi yechinomwe yeChikoro cheBhaibheri cheWatchtower cheGiriyedhi. Pashure paizvozvo akashanda semutariri wedunhu muCleveland, Ohio. Papera makore mana, Ted akazonzi anoita muranda webazi kuAustralia.
Ted aivawo pagungano muNuremberg, kuGermany, uye takawana mukana wokuzivana zviri nani. Takabva tatanga kudanana. Ndakafarira kuti zvinangwa zvake zvaiva pakushumira Jehovha nemweya wose. Aiva munhu akanyatsozvipira, aikoshesa zvinhu zvekunamata, asi aivawo neushamwari uye mutsa. Ndaiona kuti aisangoita zvakamunakira asi aikoshesawo zvinodiwa nevamwe. Gungano iroro parakapera, Ted akadzokera kuAustralia, iniwo ndikadzokera kuVancouver, asi taigara tichinyorerana tsamba.
Ted akaita makore anenge mashanu achishumira muAustralia, achibva adzokera kuUnited States. Akazouya kuVancouver kuzopayona. Ndakafara pandakaona kuti vanhu vemumhuri medu vaimufarira chaizvo. Michael, hanzvadzi yangu akanga asingadi neni, saka aitombonetsa kana pakaita mukomana aindida. Asi kana ari Ted, Michael akabva angomufarira. Akati, “Melita, apa wakazviwanira mukomana. Unofanira kumubata zvakanaka kuti asakusiya.”
Ted wacho ndakanga ndatomuda kare. Saka takabva tachata musi wa10 December, 1956. Takapayona pamwe chete muVancouver, tikazonopayona kuCalifornia, uye takazotumirwa kuMissouri nekuArkansas kuti tinoita basa redunhu. Kwemakore anenge 18, taigara mudzimba dzakasiyana-siyana vhiki rega rega, pataiva mubasa redunhu muUnited States. Tine zvinhu zvinofadza zvakaitika tiri muushumiri, kusanganisira nguva dzinonakidza dzataiva pamwe chete nehama nehanzvadzi. Izvozvo zvaiita kuti tisanyanye kuomerwa neupenyu hwatairarama hwekungogara tichitama-tama.
Chimwe chinhu chandaifarira pana Ted ndechokuti aikoshesa ushamwari hwake naJehovha. Aikoshesawo chaizvo basa raaiitira Jehovha Mwari. Tainakidzwa nekuverenga uye kudzidza Bhaibheri pamwe chete. Manheru ega ega tisati tarara, taipfugama pedyo nemubhedha, obva anyengeterera. Mumwe nemumwe wedu aizonyengeterawo ega. Kana Ted aine chimwe chinhu chaimunetsa, ndaizviona. Aimuka opfugama zvakare, onyengetera chinyararire kwenguva refu. Zvaindifadza chaizvo kuti ainyengetera kuna Jehovha pangava pazvinhu zvihombe kana kuti zvidiki.
Papera makore akawanda taroorana, Ted akandiudza kuti aizotanga kudya chingwa nekunwa waini paChirangaridzo. Akandiudza kuti, “Ndakanyengetera kakawanda nezvenyaya iyi kuti ndinyatsova nechokwadi chekuti zvandava kuda kuita ndizvo zvinodiwa naJehovha.” Hazvina kumbonyanya kundishamisa hazvo kuti akanga azodzwa nemudzimu waMwari kuti azonoshumira ari kudenga. Ndakaona kuti ndaiva nechikomborero chokutsigira mumwe wehama dzaKristu.—Mat. 25:35-40.
RIMWE BASA DZVENE
Muna 1974, takashamiswa chaizvo Ted paakagadzwa senhengo yeDare Rinodzora reZvapupu zvaJehovha. Pasina nguva, takanzi tizoshumira paBheteri rokuBrooklyn. Ted paaiita mabasa ake senhengo yeDare Rinodzora, ini ndaiita basa rekuchenesa dzimba uye dzimwe nguva ndaishanda musaruni.
Rimwe basa raiitwa naTed raiva rokushanyira mahofisi emapazi akasiyana-siyana. Aifarira chaizvo kuziva kuti basa rokuparidza raifamba sei munyika dzairambidzwa basa redu dzaiva pasi peSoviet Union. Pane imwe nguva tiri pazororo kuSweden, Ted akati kwandiri: “Melita, basa rekuparidza rarambidzwa kuPoland, uye ndinoda kunobatsira hama dzeko.” Saka takatora mavhiza tikabva taenda kuPoland. Ted akaonana nehama dzaitungamirira basa redu ikoko, uye vakatorana vakaenda kure kuti pasava nemunhu ainzwa zvavaitaura. Kwemazuva mana, vakaita misangano yakareba, asi ndakafara chaizvo kuona kuti Ted aigutsikana nekubatsira hama dzake dzechiKristu.
Takazodzokera kuPoland muna November 1977. Aka ndiko kaiva kekutanga kuti Poland ishanyirwe nehama dzeDare Rinodzora dzaiti, F. W. Franz, Daniel Sydlik, naTed. Basa redu rakanga richiri kurambidzwa ikoko, asi hama nhatu idzi dzeDare Rinodzora dzakakwanisa kushanyira maguta akasiyana-siyana dzichikurukura nevatariri, mapiyona, uyewo zvimwe Zvapupu zvakanga zvava nenguva yakareba zvichishumira Jehovha.
Gore rakatevera racho, Hama Milton Henschel naTed vakaenda kuPoland, vakanoonana nevakuru vakuru vehurumende avo vakanga vava kutibvumira kuita zvimwe zvinhu zvine chokuita nebasa redu. Muna 1982, hurumende yePoland yakabvumira hama dzedu kuti dziite magungano ezuva rimwe chete. Gore rakatevera, muPoland makatanga kuitwa magungano makuru uye akawanda acho aiitirwa muzvivako zvokuhaya. Muna 1985, basa rekuparidza rakanga richiri kurambidzwa, asi takabvumirwa kuita magungano mana munhandare dzakakura. Muna May 1989, urongwa hwokuti pave nemagungano akatonyanya kukura pahwakanga huchiri pakati, hurumende yePoland yakabvumira Zvapupu zvaJehovha kuti zviite basa razvo zvakasununguka. Ted akafara zvekufara zviya.
MATAMBUDZIKO EUTANO
Muna 2007, taiva munzira kuenda kuSouth Africa kunopinda musangano wekukumikidza bazi reko. Patakanga tava kuEngland, BP yaTed yakakwira, uye chiremba akamuti akanzure rwendo rwake. Ted paakanga ava kunzwa zviri nani, takabva tadzokera kuUnited States. Asi pashure pemavhiki mashoma, akasitiroka ndokuoma rutivi rwerudyi.
Ted akanonoka kupora, uye pakutanga akanga asingakwanisi kuenda kunoshanda ari kuhofisi yake. Chakangotifadza ndechokuti kusitiroka kwaakaita hakuna kukanganisa matauriro ake. Pasinei nourwere uhwu, aiedza kuramba achiita mabasa ake. Aitopindawo musangano unoitwa vhiki nevhiki neDare Rinodzora, achitaura ari pafoni ari kumba.
Ted aitenda chaizvo kurapwa kwaaiitwa paBheteri uye nokufamba kwenguva akanga ava kukwanisa kufamba. Akanga ava kukwanisawo kuita mamwe mabasa ane chokuita nekunamata, uye aigara achifara.
Papera makore matatu, akasitirokazve ndokubva ashaya musi weChitatu, 9 June, 2010. Ndaiziva hangu kuti rimwe zuva Ted aizopedza upenyu hwake hwepanyika, asi zvakandirwadza chaizvo paakashaya uye ndinomusuwa chaizvo. Kunyange zvakadaro, zuva nezuva ndinotenda Jehovha kuti akaita kuti ndikwanise kubatsira Ted. Ini naTed takanakidzwa chaizvo tiri mubasa renguva yakazara kwemakore anopfuura 53. Ndinotenda Jehovha kuti Ted akandibatsira kuti ndiswedere pedyo naBaba vangu vokudenga. Iye zvino ndine chokwadi chokuti Ted ari kunakidzwa chaizvo nebasa rake idzva uye ari kugutsikana zvikuru.
KUTSUNGIRIRA MAMWE MATAMBUDZIKO MUUPENYU
Pashure pemakore akawanda iwayo tichishumira Jehovha nemurume wangu tichinakidzwa, iye zvino zvava kundiomera kutsungirira matambudziko andiri kusangana nawo. Ini naTed tainakidzwa nokuona vanhu vaishanya paBheteri uye paimba yedu yoUmambo. Iye zvino mudiwa wangu Ted haasisipo uye handisisina kugwinya sezvandaiva, saka handichakwanisi kunyanya kuwadzana nevamwe. Asi ndichiri kunakidzwa nekuva nehama nehanzvadzi paBheteri uye muungano yedu. Basa repaBheteri harisi nyore, asi ndinofara chaizvo kushumira Mwari ndiri ipapo. Uye ndichiri kuda chaizvo basa rekuparidza. Kunyange zvazvo ndisingachagoni kumira kwenguva refu uye ndichikurumidza kuneta, ndinogutsikana chaizvo nekuparidza mumigwagwa uye kuitisa zvidzidzo zveBhaibheri.
Pandinoona zvinhu zvinotyisa zviri kuitika munyika, ndinofara chaizvo kuti ndakava mubasa raJehovha nemurume akanaka chaizvo! Zvechokwadi chikomborero chaJehovha chakandipfumisa.—Zvir. 10:22.
^ ndima 13 Nyaya yeupenyu yaHama Jack Nathan iri muNharireyomurindi yaSeptember 1, 1990, mapeji 10-14.